text:
'तीन कारण सं मानव विकासक सांस्कृतिक आयाम पर गंभीरतापूर्वक ध्यान देब जरूरी. पहिल, सांस्कृतिक उन्मुक्तता मानव स्वतंत्रताक महत्त्वपूर्ण पक्ष होइत छै जाहि मे उपलब्ध वा उपलब्ध भ' सकवाला विकल्प के अपनाक लोक कें इच्छित जीवन जीबाक क्षमता तथा अवसर शामिल छै. सांस्कृतिक उन्मुक्तताक उपलब्धता मानव विकासक अनिवार्य पक्ष छै आ एहि लेल सामाजिक, राजनीतिक, आर्थिक अवसरक पार गेनाइ जरूरी, किए कि ई सभ अपने-आप मे सांस्कृतिक उन्मुक्तताक गारंटी नहि भ सकैत अछि। दोसर, एहि बीच में हालाँकि, संस्कृति आ सभ्यता पर काफी चर्चा भेल अछि तथमपि सांस्कृतिक उन्मुक्तता चर्चाक मुख्य बिंदु नहि बनि सकल आ सांस्कृतिक संरक्षण पर बेशी जोर रहलैक. मानव विकासक दृष्टिकोण, सांस्कृतिक परिक्षेत्र मे मानव विकासक महत्त्व कें बुझैत अछि. एकर बदला मे, चलैत आबि रहल युक्तिहीन परंपरा पर जोर देब, सभ्यताक दुर्निवार संघातक चेतावनी पर चर्चा मे जोर रहल अछि जखन कि मानव विकासक परिप्रेक्ष्य सांस्कृतिक परिक्षेत्र मे स्वतंत्रताक महत्त्व कें रेखांकित करैत अछि जाहि सं लोक सांस्कृतिक बचाव आ प्रसारक आनंद ल' सकए. महत्त्वपूर्ण मुद्दा पारंपरिक संस्कृतिक वैशिष्ट्यक संरक्षण नहि सासंकृतिक विकल्प आ स्वतंत्रताक उपलब्धता अछि. तेसर, सांस्कृतिक उन्मुक्तताक महत्त्व मात्र सांस्कृतिक परिक्षेत्र मे नहि अछि बल्कि एकर संबंध सामाजिक, राजनीतिक आ आर्थिक परिक्षेत्रक सफलता विफलता सं सेहो प्रगाढ़ छै. मानव जीवनक विभिन्न आयाम दृढ़तापूर्वक अंतर्संबंधित अछि. एते धरि जे, गरीबी, जे एक तरहक आर्थिक अवधारणा थिक, ओकरो सांस्कृतिक संदर्भक बिना नहि बूझल जा सकैत अछि. वस्तुतः एडमस्मिथ, जिनकर काज मानव विकास कें प्रासंगिक बनौलक अछि हुनकर ई मानब छनि जे सांस्कृतिक अपवंचन आ आर्थिक गरीबी मे बहुत नजदीकी संबंध छैक.
सांस्कृतिक उन्मुक्तता आ सांस्कृतिक अपवंचन, एकरा सांस्कृतिक बहिष्करण (Cultural Exclusion) सेहो बूझल जा सकैत अछि, सं गप्प शुरू कएल जा सकैत अछि. सांस्कृतिक उनमुक्तता सांस्कृतिक संरक्षण सँ सर्वथा भिन्न छैक. रोजी-रोटी आ जीवनक अन्य प्रसंगक मादे मनुष्य भिन्न सांस्कृतिक वातावरण में एनाइ-गेनाइक लेल बाध्य अछि. जाहि समाज मे जाइ ओकर सांस्कृतिक परंपराकें सम्मान केनाइ अपनेनाइ स्वाभाविक. अवधीक प्रसिद्ध कवि तुलसीदास कहि गेल छथि— जहाँ बसइ सो सुंदर देसू ! सुंदर देसू ठीक मुदा ओहू ठाम इएह बांछनीय जे अपन सांस्कृतिक पहचानक मिटा देबाक बुड़िबकै सं बचबाक चाही. सांस्कृतिक उन्मुक्तताक सवाल असल में सांस्कृतिक परंपरा आ प्रसंगक चयनक थिक. आ हम त' कहब जे चयन सं बेसी ई अपन परंपरा आ सांस्कृतिक प्रसंग कें अन्य सांस्कृतिक प्रवाहक संग सम्मिलनीक वा सम्मिश्रणक थिक. विस्तार स अन्यत्र, अखन त' एक टा उदाहरण. आइ हमरा सांस्कृतिक जीवन मे खाली अंगरेजी, हिंदी सन पैघ भाषाक माध्यम सं आबि रहल सांस्कृतिक उपादनक मात्रा नइ बढ़ि रहल अछि बरन पंजाबी, भोजपुरी आदिक आमद भ' रहल अछि. ई त' खुशीक गप्प एकर स्वागत करबाक चाही, चिंता तखन बढ़ि जाइत अछि जखन मैथिल संस्कृतिक उपादनक प्रवाहकें स्थगित देखैत छी. खाली मैथिल संस्कृतिक उपादनक प्रवाहक ई स्थिति नइ, बांग्ला, अवधी, ब्रभाषा आदि सनक पैघ संस्कृतिक स्रोतक स्थिति सेहो बहुत नीक नइ कहल जा सकैत अछि. आर-त-आर कहू त' असगर कोलावरी कतेक बाजार पीटलक ? आखिर की बात छलैक जे सदैव ब्रजनारी कें संबोधित गीतक प्रवाह ब्रज क्षेत्र मे नहि भ' पूबे दिस भेल? किछु त' कारण हेतै! हमरा ई सवाल बहुत हरान करैत अछि, मुदा अखनि ओम्हर नइ. अखनि त' सांस्कृतिक उन्मुक्तताक सवाल असल मे सांस्कृतिक उपद्रव सं बचाव आ सांस्कृतिक परंपरा आ प्रसंगक चयनक सवाल थिक. आ हम त' कहब जे चयन स बेसी ई अपन परंपरा आ सांस्कृतिक प्रसंगकें अन्य सांस्कृतिक प्रवाहक संग सम्मिलनीक वा सम्मिश्रणक थिक. एतबे जे, हमरा सभक मोनमे सांस्कृतिक उन्मुक्तताक सवालक मादे मैथिल परंपरा आ सांस्कृतिक प्रसंगकें अन्य सांस्कृतिक प्रवाहक संग सम्मिलनीक वा सम्मिश्रणक अवरुद्ध स्थिति होएबाक चाही. मैथिल संस्कृति बहुत समृद्ध अछि. मैथिली साहित्यक समृद्धि पर गाहे-बगाहे चर्चा होइत रहैत अछि.
एडमस्मिथ कहने छथि जे गरीबी आ सांस्कृतिक अपवंचन मे करीबी संबंध छैक त ओकरा अहू रूपे बूझल जा सकैत अछि जे आइ संस्कृतियो आर्थिक समृद्धिक एकटा औजार अछि. कहबाक जरूरत नइ जे विश्व आर्थिकीक एकटा पैघ अंश संस्कृतिक उपादान स बनैत अछि. ई त' बुझना जाइत अछि जे संस्कृति आ आर्थिकी मे नजदीकी संबंध छैक त' की एहेन भ' सकैत अछि जे सांस्कृतिक रूप सँ समृद्ध समुदाय आर्थिक रूप सँ दरिद्र हो? ज' एहेन छै त' हमरा जनैत सांस्कृतिक संभ्रम (Cultural Illusion) सांस्कृतिक प्रज्ञा (Cultural Competence) कें गछारने अछि आ ताञ कतौ अबूझ गलती भ' रहल अछि. या त' सांस्कृतिक समृद्धिकें बढ़ा-चढ़ाक' मूल्यांकित कएल जा रहल अछि या आर्थिक दरिद्रताकें बढ़ा-चढ़ाक सामने राखल जा रहल अछि वा दुनू गप्प भ' सकैत अछि. हम कहब जे मैथिलक संदर्भ में दुनू गप्प भ' रहल अछि. ताञ कने सावधान रहबाक जरूरत अछि. पुरना समय मे मैथिल संस्कृति बहुत समृद्ध छल जेकर स्मृति हमरा खिहारि रहल अछि आ आर्थिक रूपे हम ओतेक दरिद्र नहि छी जेते हम अपनाके बुझि रहल छी. स्मृति खिहारिक संप्रतिकें गछारि लिए' ई एकटा भिन्न स्थिति आ स्मृतिक धरोहरि स प्राण-रस ल' संप्रति प्राणवंत बनए ई सर्वथा भिन्न स्थिति. ई त' स्पष्टे जे पहिल पछुआ दैत छै त' दोसर अगुआ दैत छै. ताञ, पहिल सं दोसर स्थिति दिस बढ़नाइ चुनौती ! एहि चुनौतीक मादे मैथिली साहित्यक महत्त्वकें अकानब मैथिली आलोचनाक एकटा जरूरी कार्यभार. आलोचनाक दोसर जरूरी कार्यभारक ठिकिएबाक क्रमे आगू बढ़वा सं पहिने देखनाइ उचित जे मैथिली साहित्यक वर्त्तमान स्थिति केहेन अछि ! खासक मैथिली कविता आ मैथिली आलोचनाक परिदृश्य ! बहुत आसान उपाय अछि, एक वाक्य मे कहि देल जाए जे अति उत्तम ! महो-महो ! अहाँ सबके नीक लागत, साहित्यकार संतुष्ट हेता, हमरो मन प्रसन्न हएत। मुदा, ई एहेन समय अछि जे हमरा सभकें आसान रास्ता के छोड़ि कने कठिन रास्ता पर चल पड़त. सबके नीक नहियो लागि सकैत अछि, साहित्यकारो सब असंतुष्ट भ' सकैत छथि, अपनो मोन दुखी भ' जाएत. तैयो, हँ तैयो ई खतरा उठबैए पड़त. असगरे ई खतरा नहि उठाएल जा सकैत अछि. हमरा सबके ई खतरा मिलक' उठाब' लेल तैयार रहबाक चाही। त चलू, अपना दिश स किछ कहबाक पहिने मैथिलीक प्रसिद्ध साहित्यकार गंगेश गुंजन जी स बूझि लैत छी जे मैथिली साहित्यक वर्त्तमान स्थिति केहेन छैक. गंगेश गुंजनक शब्द मे, 'मैथिलीक वर्त्तमान, सपाट, स्थूल आ स्पंदनहीन काव्यालोचन, नव काव्यानुभवक युग सापेक्ष भार नहि उठा पाबि रहल अछि. ई समय तेहन अछि जे आइ, समीक्षक भूमिका सेहो सर्जकक सहरूपी भ' गेल अछि. आचार्य नलिन विलोचन शर्मा समीक्षाकें रचनाक शेषांश कहने छथि. मैथिली कें आइ ई परिवेश चाही. एखन त' मैथिली कविता वन कुसुम जकां, अपन अस्तित्व रक्षा आ विकास मे स्वयं संघर्षरत अछि. आब चुनौती ई जे, सपाट, स्थूल आ स्पंदनहीन काव्यालोचन कें गंभीर, सूक्ष्म आ स्पंदित कोना कएल जाए जाहि सं मैथिली कविता कें दिशा भेटैक.
पहिने साफ क' दी जे कवि, जे कोनो भाषाक कवि बहुत संवेदनशील होइत छथि आ कविता बहुत जटिल मानवीय अभिव्यक्ति ओकरा रचनाक बाहर सं प्रत्यक्षतः निदेशित नहि कएल जा सकैत अछि आ नञ त' हम ई गलती कर जा रहल छी. हँ, ई मनोरथ जरूर जे आलोचना कें मैथिली कविता क संगी-सहचरी बना सकी। मैथिली कविता मे गति त' छै मुदा गतिक सापेक्षता मे दिशा नञ छै.दिशाक अभाव मैथिली कविताकें एकहि वृत्त पर घुमा दैत छैक. कहबाक प्रयोजन नञ जे, वास्तविक या अभिकल्पित गंतव्यक बोध गति कें दिशा दैत छैक. मैथिली कविताक वास्तविक किंबा अभिकल्पित गंतव्य की भ' सकैत अछि से ठिकियाब पड़त. एहि मे आलोचनाक किछु भूमिका भ' सकै छै की ! अहाँ मे सं बहुतौ जनैत हएब मुदा, प्रासंगिक रूप स संकेत केनाइ जरूरी जे काव्य-शास्त्र आ काव्योलोचन मे अंतर होइत छैक.
सभ्यताक विकास क्रम मे निहित सत्ता-विमर्शक कारणे संस्कृति बहुत तरहक विपर्यय देखने अछि. मातृ-सत्तात्मक समाज पितृ-सत्तात्मक समाज मे बदलि गेल. मनुष्य पर मशीन का वर्चस्व बढ़ल. लोक वेदक पाछू-पाछू चल लागल. शास्त्र आ सत्ता का जन्म संगे होइत छै। जेना-जेना साहित्य लोक-विमर्श स बाहर आ सत्ता-विमर्शक अंगीभूत होइत जाइत अछि साहित्य पर शास्त्रीयताक दबाव बढ़ैत जाइत छैक. साहित्य पर शास्त्रीयता क गहन प्रभाव आ दबावक सुदीर्घ आ समृद्ध परंपरा छै. एहि प्रभाव आ दबाव स बाहर निकलबाक क्रम मे आलोचनाक जरूरत कें बुझबाक चाही. मतलब साफ जे 'काव्य-शास्त्र' आ `काव्यालोचन' मे मूलभूत गुणात्मक अंतर छै. साहित्यक विभिन्न पक्षक संदर्भ मे काव्य-शास्त्रक अनुल्लंघनीय सीमा होइत छै. फेर कहब जे शास्त्र मे सत्ता अभिमुख होइत जेबाक तीब्र प्रवणता अंतर्निहित होइत छै. एहि प्रवणताक कारण शास्त्रक हृदय मे लोक-संवेदनाक लेल समुचित सम्मानक कोनो खास जगह नहि रहैत छैक. ई बात खाली साहित्य-शास्त्रेक संदर्भ मे नहि बरन धर्म-शास्त्र, अर्थ-शास्त्र आ समाज-शास्त्रोक संग सेहो होइत छै. शास्त्र प्रतिमान गढ़ैत अछि आर आलोचना प्रतिपथ तकैत अछि. शास्त्र और लोकक बीचक द्वंद्वके गहियाक देखल जाए त ई बात सहजे बुझबा मे आबि सकैत अछि जे एहि क्रममे युगांतरकारी सामाजिक- राजनीतिक-सांस्कृतिक विवर्त्तनक जन्म होइत छैक आ युग-संक्रमणक अंतर्विरोधक दबाव भाषा के प्रति साहित्यकारक बेबहार कें बदलि दैत अछि. अकारण नहि संस्कृतक अगाध पंडित कें देसिल बयना मीठ लागय लगैत छनि! अपन दायित्व-पालनक बास्ते आलोचनाके सहयोजी आ गतिशील होब' पड़ैत छै. विज्ञान आ तकनीकक नवोन्मेषक ई समय सांस्कृतिक प्रक्रियाक नवोन्मेषक समय सेहो छैक. मैथिली साहित्यके आइ सहयोजी आ गतिशील आलोचनाक जरूरत छै, विचारशील आ दिशा-संधानी आलोचनाक जरूरत छै. सावधानी ई जे, आजुक समय विचारक दुनिया मे घोंघाउज चलि रहल छैक. कोनो विचार आँखि मुनिक अपना लेबामे खतरा सब समय रहैत छै, अखन त' आर बेशी. ओना त' आँखिगर लोक कहियो आँखि मुनिक कोनो प्रस्ताव कें स्वीकार नहि करैत अछि। मुदा आँखि पर खतरो त' शुरूए स रहल छै. जखन श्रीकृष्ण कोनो तरहे अर्जुनके नहि प्रबोधि सकलाह त' हुनकर आँखिये बदलि देलखिन. ई नहि कहखिन जे हम अहाँक आँखि छीनै छी, कहलखिन जे हम अहाँ के दिव्य आँखि दैत छी -- 'न तु मां शक्यसे द्रष्टुमननैव स्वचक्षुषा। दिव्यं ददामि ते चक्षुः पश्य मे योगमेश्वरम। ई त' ओहि समय भेल रहै ! अजुका कठिन समयमे विचारशील आ दिशा-संधानी आलोचनात्मक दृष्टि कें सक्रिय रखनाइ की एतेक सहज काज छी ! ई काज सहज भ' सकैत अछि यदि सहज-सुमति के हम सब मिलिक साधि सकी. हमरा जनैत, एहि समय मे मैथिली आलोचनाक इएह भूमिका भ' सकैत अछि. त' केहेन कठिन समय अछि, की कहैत छैथ पंकज पराशर, 'एहि चतुर समय मे / जखन कि भविष्यक नक्शा बनाओल जा रहल हो / भूमंडलीकरण आ उदारीकरणक नेओं पर / लालटेमक मद्धिम रोशनी मे तल्लीनता सं पढ़ैत / मनोहर पोथी / हमर भागिन हमरा भरि दैए घोर संत्रास / व्यर्थता बोध सँ।
ई संत्रास, ई व्यर्थता बोध साधारण नञ किएक त' अतीतक गछारक बीच में फँसल लालटेमक मद्धिम रोशनी मे भविष्यक जे नक्शा स्पष्ट भ' रहल अछि ओकर अंतर्निहित संकेत जे भूमंडलीकरण आ उदारीकरणक पोथी स' संस्कृतिक मनोहर पोथीक पृथकता स एहि संत्रास आ एहि व्यर्थता बोधक नाभिनाल संबंध छैक. एकटा फूल खिलाइ छै त' ओकर पाछू प्रकृतिक कतेको ज्ञात-अज्ञात प्रक्रिया एकहि संगे सक्रिय रहैत छैक ! आ मनुखक जन्मक पाछू त' बुझले जा सकैत अछि प्रकृतिक संगहि संस्कृतियोक कतेको ज्ञात-अज्ञात प्रक्रिया सक्रिय रहैत छैक! मुदा एक समय जेना ई प्रक्रिया विच्छिन्न हुअ लगैत छै, तैयो कि एतेक सहजहि ! कहैत छैथ वियोगी जी, 'बहुत मनसुआसँ देने छल हेती जन्म / कतेको रास नियार-भास / कतेको कतेक आस-मनोरथ / घुमड़ैत रहैत छल हेतनि हुनका चतुर्दिक / ओहि नव मासमे, जा हम हुनका गर्भ मे रही। /..../ कोना हम मानब जे माइ हमर मरि गेली / आ छोड़ि गेली संग ! // जा हम जीबैत छी / कोन उपायें छोड़ी ओ हमर संग?
मिथिलावासी त' सब दिन स' घर छोड़ि बहराएबाक परिस्थिति स' गुजरैत रहल छथि. कतेक बेर त' घर छोड़ि बहरेलाक बादो ओ सांस्कृतिक रूपे घरे मे रहैत रहलाह आ अनेक बेर घर छोड़ि घुड़मैया मे लागि गेला मुदा घर सं बहराएबाक गप्प केदार कानन लधैत छथि त' कने गंभीर गप्प कहैत छथि, घर सं बहरेनाइ किएक एते जरूरी, 'मुदा कतेक जरूरी अछि / बहराएब घर सं / अपन एकांतक जंगलसँ / प्राण लेल / जीवन लेल / कतेक बेगरता अछि / हमरा बहरएबाक। जरूरी अछि, बहराएब घर सं मुदा डर ई जे 'एहिना छुटैत अछि राग-रंग / गीत-लय-ताल / प्रेम, जे नहि क' सकलहुँ एखन धरि / सभसँ बेसी / सभसँ बेसी मोन लागल रहत / तकरा पर'7 । जरूरी अछि, बहराएब घर सं मुदा राग- रंग, गीत-ताल-लय आ प्रेम के छूटि जेबाक डर! ओना त कोनो समुदायक सदस्यक मोन मे एहि जरूरियात आ एहि छूटि जेबाक डर सं उत्पन्न द्वंद्व स्वाभाविक मुदा मैथिलक गृहबोधक निजत्व एहि द्वंद्वकें एक भिन्न तरहक वैशिष्ट्य द' दैत छै! एहि खास तरहक द्वंद्व के रहितौ घर स बहरेनाइ जरूरी एहु लेल जे, 'बन्न कोठलीमे घुटन अछि / चीत्कार अछि / उत्तेजना अछि / मुदा अखनो बचल थोड़े आस अछि / आ बन्न कोठलीमे / अखनो शेष अछि प्राण-रस / शेष अछि / खिड़की खोलि लेबाक विश्वास. सुस्मिता पाठकक खिड़की खोलि लेबाक साहस असल मे मैथिलक सांस्कृतिक साहसो थिक. ज' एकरा संगहि मैथिल महिलाक विश्वासक संगे एकरा जोड़िक बुझबाक कोशिश करी त आइ दुनियाक महिला खिड़की सं आकाशकें देखैक सीमाकें तोड़ि कम-स-कम अंगनाक खुजल जमीन सं आकाश के देखैक विश्वासी छैथ। मुदा सुस्मिता खिड़की खोलि लेबाक विश्वासक शेष रहबाक गप्प कहैत छैथ छथि त ई मैथिल जीवन एकटा विश्वसनीय प्रसंग बनि जाइत अछि। किएक त' प्राण-रसकें सोखि लेबाक आ विश्वासकें तोड़ि देबाक स्थिति चाहे जेते बढ़ि गेल हो, कोठली गाहे जते निमुन्न हो मुदा भरोसकें बचा रखवाक मनुखक क्षमता अजेय होइत अछि। नारीक सामाजिक पारिवारिक विशिष्ट संदर्भ मे ज्योत्सना चन्द्रमक मोन ठीके कहैत छनि जे 'नारीके मानलनि सभ / वशीकरणक प्रतीक / केहेन विडंबना ! केहन अछि ई त्रासदी / इएह नारी / रहलि सदा वशीभूत'9। नारीक वशीभूत रहबाक ई स्वर एहेन विडंबनाकें असल मे मनुख जातिक विडंबनाक रूप मे पढ़बाक चाही। आ ई कम पैघ गप्प अछि जे एहि विडंबनाक रहितौ कुमार शैलेन्द्र ओकर सपना मे देखैत जे 'ओकर आँखि मे फुलाइ छै सपना / बंशीवट पलाश सन / साँझक पनिसोखा सन / कखनो गामक भोर सन'10। घर स मनुखक संबंध दुतरफा होइत छैक। मनुख घर मे रहैत अछि। ई जतबा सत्त ततबे इहो सत्त जे घर मनुखक मोन मे रहैत छैक. जखन मनुख घर सं बाहर होइत अछि तखन मनुखक मोन मे बसल घर बेशी जाग्रत भ' जाइत छै आ ओकरा जरूरी बुझाइत छै,'पोचाड़ा करेनाइ / आ कि ढौरनाइ घर कें / वास्तव में / ढौरनाइ भ' जायत छैक विचार कें... / घरक कोन-कोनक नव रूप / मोन कें दैछ नव स्वरूप ! आ ताञ असल मे पोचाड़ा करेनाइ आ कि ढौरनाइ घर कें, वास्तव में, ढौरनाइ भ' जायत छैक विचार कें। की ई कहैक आवश्यकता जे मैथिल संस्कृतिक विशिष्ट संज्ञामे घर मात्र वास्तु नञ विचार सेहो होइत अछि। मैथिल जतबा घर मे रहैत अछि ओहि सं बेशी घर ओकरा मे रहैत छै। घरक विचार आ विचारक घरमे मैथिलक आवाजाही मैथिल मोनक अपन वैशिष्ट्य छैक. एहि वैशिष्ट्य मे नव्यताक आग्रह ओकर प्राण छैक.
सांस्कृतिक उन्मुक्तताक संबंध सांस्कृतिक विकल्पक चयन सं जुड़ल अछि आ विकल्पक अभाव मैथिलक जीवनमे अवसरक संकुचन सं जनमैत छैक. अवसरक संकुचन मिथिलाक भौगोलिक, आर्थिक, सामाजिक, ऐतिहासिक आ किछ हद तक सांस्कृतिक संरचनाक मूल वक्तव्य बनि विकल्पक न्यूनताक सूचना अछि, ताञ पंकज पराशरक एहि वेदनाके नजरि गड़ाक बूझ पड़त कि 'विकल्प हमरा लग कम अछि / आ इतिहास आँखि गुराड़ि रहल अछि /मुदा यात्रा स्थगनक कोनोटा सुझाव / आब निर्थक छि'12। यात्रा पर बहरेनाइ बहुत जरूरी ! कम-स-कम भौगोलिक स्थिति आ सामाजिक समर क संकेत करैत सारंग कुमारक पीड़ा बहुत किछ ध्वनित क दैत अछि, 'नहि अछि समुद्र / नहि अछि पहाड़ / नहि अछि हमरा लग कोनो महानगर / मुदा ओहू सं पैघ / सोझाँ मे अछि ठाढ़ एक टा महासमर !'13 केहेन अछि ई सामाजिक समर ! कहैत छथि रमेश, 'देसी सरकार, विदेसी बेवहार. रन्ना पीठ पर, रन्नू सरदार। लासमे रस्सा कोसी सरकार। बचल-खुचल दाना, फलां गिरोह। फलां गिरोह, माइ चिल्लां गिरोह। पासमान-पहलमान, गिरोहे-गिरोह। बिहार सरकार, राइफलवला घोड़ा / सरकारे-सरकार, सरकारे-सरकार। जोर लगा क' हइसा ! सरकार के घीचू हइसा ! परशासन घीचू हइसा ! लोककें घीचू हइसा। चन्नर-भन्नर हइसा ! चन्दायण आइ. बी. हइसा ! वीरपुर आइ. बी. हाइसा ! दिवारी-थान मे दूध आ लावा, बीयर-बारमे हइसा ! रमेश सांस्कृतिक आंतरिक गतिमयताक (Internal Dynamics) राग-रंग, गीत-ताल-लय आ प्रेमक संगहिं प्रशासनिक विद्रूपताके सामने रखैत सामाजिक समर के जाहि तरहें कविता मे अनैत छैथ ओ अवसरक संकुचनक सामाजिक समरक गाथा बनि जाइत अछि। एहि सामाजिक समर के पार पबै लेल चाही आमू-चूल सामाजिक परिवर्त्तन! की, क्रांति! मुदा अनका कपार पर चढ़िक क्रांति नञ भ सकैत अछि ताञ देवशंकर नवीनक चेताबैत छथि 'अहाँक महफा पर कोना औतीह हमर मीता / लेनिनग्रादसं मोहनपुर'15। संकेत साफ जं मीता हमर आ मोहनपुर हमर त महफो हमरे हेबाक चाही। नञ खाली महफा कनहो हमरे रहबाक चाही! अखन त' मीता रूसल छैथ आ मोहनपुर दूर अछि ताञ विनय भूषणक शब्द मे बाबाक समाद मोन राखि.की कहने छलाह बाबा ! 'बाबा कहने छलाह / नदी माए थिकी / जुनि करियह एकर पानिकेँ मलीन। / बाबा कहने छलाह / आकाशकें रखियह निर्मल. पानि नदी केँ होए कि आँखिक, पानिकेँ मलीन होम सं बचेनाइ आ कि आकाशकें रखनाइ निर्मल त' कठिन अछिए संगहिं शुद्ध पर्यावरणक चिंता स बहुत आगूक सांस्कृतिक चेतना अछि। नञ मात्र सांस्कृतिक चेतना एहि मादे सांस्कृतिक प्रतिज्ञा आ प्रेरणा सेहो ! दशक मे बान्हिक कविताकें बुझनाइ आलोचनाक अपन परिसरगत विवशता भ' सकैत अछि मुदा एकरा संवेदनाक सीमा मानि लेनाइ उचित बेबहार नञ. सांस्कृतिक उन्मुक्तताक उपलब्धता मानव विकासक अनिवार्य पक्ष छै आ कविता सांस्कृतिक उन्मुक्तताक आकांक्षाक पहिल अभिव्यक्ति; मैथिली कविताकें एहू तरहे देखबाक हम आग्रही. हमर अपन बहुत रास कथ्य-अकथ्य व्यक्तिगत सीमा अछि, जे कहब से थोर. एहि लेल हम क्षमायाची. नवम दशकक मैथिली कविताक पाट एतबे नञ. मुदा हम इत्यादि मे नामावली देबाक स' हरदम बचैत रहल छी. हमरा अंदाज अछि, डरो जे बहुत किछु महत्त्वपूर्ण छूटि गेल मुदा ई हमर सीमा मैथिली कविताक नञ.फेर कोनो अन्य अवसर पर ओकरा समेटि सकब त' हमरो नीक लागत.
सांस्कृतिक उन्मुक्तता आ सांस्कृतिक अपवंचन, एकरा सांस्कृतिक बहिष्करण (Cultural Exclusion) सेहो बूझल जा सकैत अछि, सं गप्प शुरू कएल जा सकैत अछि. सांस्कृतिक उनमुक्तता सांस्कृतिक संरक्षण सँ सर्वथा भिन्न छैक. रोजी-रोटी आ जीवनक अन्य प्रसंगक मादे मनुष्य भिन्न सांस्कृतिक वातावरण में एनाइ-गेनाइक लेल बाध्य अछि. जाहि समाज मे जाइ ओकर सांस्कृतिक परंपराकें सम्मान केनाइ अपनेनाइ स्वाभाविक. अवधीक प्रसिद्ध कवि तुलसीदास कहि गेल छथि— जहाँ बसइ सो सुंदर देसू ! सुंदर देसू ठीक मुदा ओहू ठाम इएह बांछनीय जे अपन सांस्कृतिक पहचानक मिटा देबाक बुड़िबकै सं बचबाक चाही. सांस्कृतिक उन्मुक्तताक सवाल असल में सांस्कृतिक परंपरा आ प्रसंगक चयनक थिक. आ हम त' कहब जे चयन सं बेसी ई अपन परंपरा आ सांस्कृतिक प्रसंग कें अन्य सांस्कृतिक प्रवाहक संग सम्मिलनीक वा सम्मिश्रणक थिक. विस्तार स अन्यत्र, अखन त' एक टा उदाहरण. आइ हमरा सांस्कृतिक जीवन मे खाली अंगरेजी, हिंदी सन पैघ भाषाक माध्यम सं आबि रहल सांस्कृतिक उपादनक मात्रा नइ बढ़ि रहल अछि बरन पंजाबी, भोजपुरी आदिक आमद भ' रहल अछि. ई त' खुशीक गप्प एकर स्वागत करबाक चाही, चिंता तखन बढ़ि जाइत अछि जखन मैथिल संस्कृतिक उपादनक प्रवाहकें स्थगित देखैत छी. खाली मैथिल संस्कृतिक उपादनक प्रवाहक ई स्थिति नइ, बांग्ला, अवधी, ब्रभाषा आदि सनक पैघ संस्कृतिक स्रोतक स्थिति सेहो बहुत नीक नइ कहल जा सकैत अछि. आर-त-आर कहू त' असगर कोलावरी कतेक बाजार पीटलक ? आखिर की बात छलैक जे सदैव ब्रजनारी कें संबोधित गीतक प्रवाह ब्रज क्षेत्र मे नहि भ' पूबे दिस भेल? किछु त' कारण हेतै! हमरा ई सवाल बहुत हरान करैत अछि, मुदा अखनि ओम्हर नइ. अखनि त' सांस्कृतिक उन्मुक्तताक सवाल असल मे सांस्कृतिक उपद्रव सं बचाव आ सांस्कृतिक परंपरा आ प्रसंगक चयनक सवाल थिक. आ हम त' कहब जे चयन स बेसी ई अपन परंपरा आ सांस्कृतिक प्रसंगकें अन्य सांस्कृतिक प्रवाहक संग सम्मिलनीक वा सम्मिश्रणक थिक. एतबे जे, हमरा सभक मोनमे सांस्कृतिक उन्मुक्तताक सवालक मादे मैथिल परंपरा आ सांस्कृतिक प्रसंगकें अन्य सांस्कृतिक प्रवाहक संग सम्मिलनीक वा सम्मिश्रणक अवरुद्ध स्थिति होएबाक चाही. मैथिल संस्कृति बहुत समृद्ध अछि. मैथिली साहित्यक समृद्धि पर गाहे-बगाहे चर्चा होइत रहैत अछि.
एडमस्मिथ कहने छथि जे गरीबी आ सांस्कृतिक अपवंचन मे करीबी संबंध छैक त ओकरा अहू रूपे बूझल जा सकैत अछि जे आइ संस्कृतियो आर्थिक समृद्धिक एकटा औजार अछि. कहबाक जरूरत नइ जे विश्व आर्थिकीक एकटा पैघ अंश संस्कृतिक उपादान स बनैत अछि. ई त' बुझना जाइत अछि जे संस्कृति आ आर्थिकी मे नजदीकी संबंध छैक त' की एहेन भ' सकैत अछि जे सांस्कृतिक रूप सँ समृद्ध समुदाय आर्थिक रूप सँ दरिद्र हो? ज' एहेन छै त' हमरा जनैत सांस्कृतिक संभ्रम (Cultural Illusion) सांस्कृतिक प्रज्ञा (Cultural Competence) कें गछारने अछि आ ताञ कतौ अबूझ गलती भ' रहल अछि. या त' सांस्कृतिक समृद्धिकें बढ़ा-चढ़ाक' मूल्यांकित कएल जा रहल अछि या आर्थिक दरिद्रताकें बढ़ा-चढ़ाक सामने राखल जा रहल अछि वा दुनू गप्प भ' सकैत अछि. हम कहब जे मैथिलक संदर्भ में दुनू गप्प भ' रहल अछि. ताञ कने सावधान रहबाक जरूरत अछि. पुरना समय मे मैथिल संस्कृति बहुत समृद्ध छल जेकर स्मृति हमरा खिहारि रहल अछि आ आर्थिक रूपे हम ओतेक दरिद्र नहि छी जेते हम अपनाके बुझि रहल छी. स्मृति खिहारिक संप्रतिकें गछारि लिए' ई एकटा भिन्न स्थिति आ स्मृतिक धरोहरि स प्राण-रस ल' संप्रति प्राणवंत बनए ई सर्वथा भिन्न स्थिति. ई त' स्पष्टे जे पहिल पछुआ दैत छै त' दोसर अगुआ दैत छै. ताञ, पहिल सं दोसर स्थिति दिस बढ़नाइ चुनौती ! एहि चुनौतीक मादे मैथिली साहित्यक महत्त्वकें अकानब मैथिली आलोचनाक एकटा जरूरी कार्यभार. आलोचनाक दोसर जरूरी कार्यभारक ठिकिएबाक क्रमे आगू बढ़वा सं पहिने देखनाइ उचित जे मैथिली साहित्यक वर्त्तमान स्थिति केहेन अछि ! खासक मैथिली कविता आ मैथिली आलोचनाक परिदृश्य ! बहुत आसान उपाय अछि, एक वाक्य मे कहि देल जाए जे अति उत्तम ! महो-महो ! अहाँ सबके नीक लागत, साहित्यकार संतुष्ट हेता, हमरो मन प्रसन्न हएत। मुदा, ई एहेन समय अछि जे हमरा सभकें आसान रास्ता के छोड़ि कने कठिन रास्ता पर चल पड़त. सबके नीक नहियो लागि सकैत अछि, साहित्यकारो सब असंतुष्ट भ' सकैत छथि, अपनो मोन दुखी भ' जाएत. तैयो, हँ तैयो ई खतरा उठबैए पड़त. असगरे ई खतरा नहि उठाएल जा सकैत अछि. हमरा सबके ई खतरा मिलक' उठाब' लेल तैयार रहबाक चाही। त चलू, अपना दिश स किछ कहबाक पहिने मैथिलीक प्रसिद्ध साहित्यकार गंगेश गुंजन जी स बूझि लैत छी जे मैथिली साहित्यक वर्त्तमान स्थिति केहेन छैक. गंगेश गुंजनक शब्द मे, 'मैथिलीक वर्त्तमान, सपाट, स्थूल आ स्पंदनहीन काव्यालोचन, नव काव्यानुभवक युग सापेक्ष भार नहि उठा पाबि रहल अछि. ई समय तेहन अछि जे आइ, समीक्षक भूमिका सेहो सर्जकक सहरूपी भ' गेल अछि. आचार्य नलिन विलोचन शर्मा समीक्षाकें रचनाक शेषांश कहने छथि. मैथिली कें आइ ई परिवेश चाही. एखन त' मैथिली कविता वन कुसुम जकां, अपन अस्तित्व रक्षा आ विकास मे स्वयं संघर्षरत अछि. आब चुनौती ई जे, सपाट, स्थूल आ स्पंदनहीन काव्यालोचन कें गंभीर, सूक्ष्म आ स्पंदित कोना कएल जाए जाहि सं मैथिली कविता कें दिशा भेटैक.
पहिने साफ क' दी जे कवि, जे कोनो भाषाक कवि बहुत संवेदनशील होइत छथि आ कविता बहुत जटिल मानवीय अभिव्यक्ति ओकरा रचनाक बाहर सं प्रत्यक्षतः निदेशित नहि कएल जा सकैत अछि आ नञ त' हम ई गलती कर जा रहल छी. हँ, ई मनोरथ जरूर जे आलोचना कें मैथिली कविता क संगी-सहचरी बना सकी। मैथिली कविता मे गति त' छै मुदा गतिक सापेक्षता मे दिशा नञ छै.दिशाक अभाव मैथिली कविताकें एकहि वृत्त पर घुमा दैत छैक. कहबाक प्रयोजन नञ जे, वास्तविक या अभिकल्पित गंतव्यक बोध गति कें दिशा दैत छैक. मैथिली कविताक वास्तविक किंबा अभिकल्पित गंतव्य की भ' सकैत अछि से ठिकियाब पड़त. एहि मे आलोचनाक किछु भूमिका भ' सकै छै की ! अहाँ मे सं बहुतौ जनैत हएब मुदा, प्रासंगिक रूप स संकेत केनाइ जरूरी जे काव्य-शास्त्र आ काव्योलोचन मे अंतर होइत छैक.
सभ्यताक विकास क्रम मे निहित सत्ता-विमर्शक कारणे संस्कृति बहुत तरहक विपर्यय देखने अछि. मातृ-सत्तात्मक समाज पितृ-सत्तात्मक समाज मे बदलि गेल. मनुष्य पर मशीन का वर्चस्व बढ़ल. लोक वेदक पाछू-पाछू चल लागल. शास्त्र आ सत्ता का जन्म संगे होइत छै। जेना-जेना साहित्य लोक-विमर्श स बाहर आ सत्ता-विमर्शक अंगीभूत होइत जाइत अछि साहित्य पर शास्त्रीयताक दबाव बढ़ैत जाइत छैक. साहित्य पर शास्त्रीयता क गहन प्रभाव आ दबावक सुदीर्घ आ समृद्ध परंपरा छै. एहि प्रभाव आ दबाव स बाहर निकलबाक क्रम मे आलोचनाक जरूरत कें बुझबाक चाही. मतलब साफ जे 'काव्य-शास्त्र' आ `काव्यालोचन' मे मूलभूत गुणात्मक अंतर छै. साहित्यक विभिन्न पक्षक संदर्भ मे काव्य-शास्त्रक अनुल्लंघनीय सीमा होइत छै. फेर कहब जे शास्त्र मे सत्ता अभिमुख होइत जेबाक तीब्र प्रवणता अंतर्निहित होइत छै. एहि प्रवणताक कारण शास्त्रक हृदय मे लोक-संवेदनाक लेल समुचित सम्मानक कोनो खास जगह नहि रहैत छैक. ई बात खाली साहित्य-शास्त्रेक संदर्भ मे नहि बरन धर्म-शास्त्र, अर्थ-शास्त्र आ समाज-शास्त्रोक संग सेहो होइत छै. शास्त्र प्रतिमान गढ़ैत अछि आर आलोचना प्रतिपथ तकैत अछि. शास्त्र और लोकक बीचक द्वंद्वके गहियाक देखल जाए त ई बात सहजे बुझबा मे आबि सकैत अछि जे एहि क्रममे युगांतरकारी सामाजिक- राजनीतिक-सांस्कृतिक विवर्त्तनक जन्म होइत छैक आ युग-संक्रमणक अंतर्विरोधक दबाव भाषा के प्रति साहित्यकारक बेबहार कें बदलि दैत अछि. अकारण नहि संस्कृतक अगाध पंडित कें देसिल बयना मीठ लागय लगैत छनि! अपन दायित्व-पालनक बास्ते आलोचनाके सहयोजी आ गतिशील होब' पड़ैत छै. विज्ञान आ तकनीकक नवोन्मेषक ई समय सांस्कृतिक प्रक्रियाक नवोन्मेषक समय सेहो छैक. मैथिली साहित्यके आइ सहयोजी आ गतिशील आलोचनाक जरूरत छै, विचारशील आ दिशा-संधानी आलोचनाक जरूरत छै. सावधानी ई जे, आजुक समय विचारक दुनिया मे घोंघाउज चलि रहल छैक. कोनो विचार आँखि मुनिक अपना लेबामे खतरा सब समय रहैत छै, अखन त' आर बेशी. ओना त' आँखिगर लोक कहियो आँखि मुनिक कोनो प्रस्ताव कें स्वीकार नहि करैत अछि। मुदा आँखि पर खतरो त' शुरूए स रहल छै. जखन श्रीकृष्ण कोनो तरहे अर्जुनके नहि प्रबोधि सकलाह त' हुनकर आँखिये बदलि देलखिन. ई नहि कहखिन जे हम अहाँक आँखि छीनै छी, कहलखिन जे हम अहाँ के दिव्य आँखि दैत छी -- 'न तु मां शक्यसे द्रष्टुमननैव स्वचक्षुषा। दिव्यं ददामि ते चक्षुः पश्य मे योगमेश्वरम। ई त' ओहि समय भेल रहै ! अजुका कठिन समयमे विचारशील आ दिशा-संधानी आलोचनात्मक दृष्टि कें सक्रिय रखनाइ की एतेक सहज काज छी ! ई काज सहज भ' सकैत अछि यदि सहज-सुमति के हम सब मिलिक साधि सकी. हमरा जनैत, एहि समय मे मैथिली आलोचनाक इएह भूमिका भ' सकैत अछि. त' केहेन कठिन समय अछि, की कहैत छैथ पंकज पराशर, 'एहि चतुर समय मे / जखन कि भविष्यक नक्शा बनाओल जा रहल हो / भूमंडलीकरण आ उदारीकरणक नेओं पर / लालटेमक मद्धिम रोशनी मे तल्लीनता सं पढ़ैत / मनोहर पोथी / हमर भागिन हमरा भरि दैए घोर संत्रास / व्यर्थता बोध सँ।
ई संत्रास, ई व्यर्थता बोध साधारण नञ किएक त' अतीतक गछारक बीच में फँसल लालटेमक मद्धिम रोशनी मे भविष्यक जे नक्शा स्पष्ट भ' रहल अछि ओकर अंतर्निहित संकेत जे भूमंडलीकरण आ उदारीकरणक पोथी स' संस्कृतिक मनोहर पोथीक पृथकता स एहि संत्रास आ एहि व्यर्थता बोधक नाभिनाल संबंध छैक. एकटा फूल खिलाइ छै त' ओकर पाछू प्रकृतिक कतेको ज्ञात-अज्ञात प्रक्रिया एकहि संगे सक्रिय रहैत छैक ! आ मनुखक जन्मक पाछू त' बुझले जा सकैत अछि प्रकृतिक संगहि संस्कृतियोक कतेको ज्ञात-अज्ञात प्रक्रिया सक्रिय रहैत छैक! मुदा एक समय जेना ई प्रक्रिया विच्छिन्न हुअ लगैत छै, तैयो कि एतेक सहजहि ! कहैत छैथ वियोगी जी, 'बहुत मनसुआसँ देने छल हेती जन्म / कतेको रास नियार-भास / कतेको कतेक आस-मनोरथ / घुमड़ैत रहैत छल हेतनि हुनका चतुर्दिक / ओहि नव मासमे, जा हम हुनका गर्भ मे रही। /..../ कोना हम मानब जे माइ हमर मरि गेली / आ छोड़ि गेली संग ! // जा हम जीबैत छी / कोन उपायें छोड़ी ओ हमर संग?
मिथिलावासी त' सब दिन स' घर छोड़ि बहराएबाक परिस्थिति स' गुजरैत रहल छथि. कतेक बेर त' घर छोड़ि बहरेलाक बादो ओ सांस्कृतिक रूपे घरे मे रहैत रहलाह आ अनेक बेर घर छोड़ि घुड़मैया मे लागि गेला मुदा घर सं बहराएबाक गप्प केदार कानन लधैत छथि त' कने गंभीर गप्प कहैत छथि, घर सं बहरेनाइ किएक एते जरूरी, 'मुदा कतेक जरूरी अछि / बहराएब घर सं / अपन एकांतक जंगलसँ / प्राण लेल / जीवन लेल / कतेक बेगरता अछि / हमरा बहरएबाक। जरूरी अछि, बहराएब घर सं मुदा डर ई जे 'एहिना छुटैत अछि राग-रंग / गीत-लय-ताल / प्रेम, जे नहि क' सकलहुँ एखन धरि / सभसँ बेसी / सभसँ बेसी मोन लागल रहत / तकरा पर'7 । जरूरी अछि, बहराएब घर सं मुदा राग- रंग, गीत-ताल-लय आ प्रेम के छूटि जेबाक डर! ओना त कोनो समुदायक सदस्यक मोन मे एहि जरूरियात आ एहि छूटि जेबाक डर सं उत्पन्न द्वंद्व स्वाभाविक मुदा मैथिलक गृहबोधक निजत्व एहि द्वंद्वकें एक भिन्न तरहक वैशिष्ट्य द' दैत छै! एहि खास तरहक द्वंद्व के रहितौ घर स बहरेनाइ जरूरी एहु लेल जे, 'बन्न कोठलीमे घुटन अछि / चीत्कार अछि / उत्तेजना अछि / मुदा अखनो बचल थोड़े आस अछि / आ बन्न कोठलीमे / अखनो शेष अछि प्राण-रस / शेष अछि / खिड़की खोलि लेबाक विश्वास. सुस्मिता पाठकक खिड़की खोलि लेबाक साहस असल मे मैथिलक सांस्कृतिक साहसो थिक. ज' एकरा संगहि मैथिल महिलाक विश्वासक संगे एकरा जोड़िक बुझबाक कोशिश करी त आइ दुनियाक महिला खिड़की सं आकाशकें देखैक सीमाकें तोड़ि कम-स-कम अंगनाक खुजल जमीन सं आकाश के देखैक विश्वासी छैथ। मुदा सुस्मिता खिड़की खोलि लेबाक विश्वासक शेष रहबाक गप्प कहैत छैथ छथि त ई मैथिल जीवन एकटा विश्वसनीय प्रसंग बनि जाइत अछि। किएक त' प्राण-रसकें सोखि लेबाक आ विश्वासकें तोड़ि देबाक स्थिति चाहे जेते बढ़ि गेल हो, कोठली गाहे जते निमुन्न हो मुदा भरोसकें बचा रखवाक मनुखक क्षमता अजेय होइत अछि। नारीक सामाजिक पारिवारिक विशिष्ट संदर्भ मे ज्योत्सना चन्द्रमक मोन ठीके कहैत छनि जे 'नारीके मानलनि सभ / वशीकरणक प्रतीक / केहेन विडंबना ! केहन अछि ई त्रासदी / इएह नारी / रहलि सदा वशीभूत'9। नारीक वशीभूत रहबाक ई स्वर एहेन विडंबनाकें असल मे मनुख जातिक विडंबनाक रूप मे पढ़बाक चाही। आ ई कम पैघ गप्प अछि जे एहि विडंबनाक रहितौ कुमार शैलेन्द्र ओकर सपना मे देखैत जे 'ओकर आँखि मे फुलाइ छै सपना / बंशीवट पलाश सन / साँझक पनिसोखा सन / कखनो गामक भोर सन'10। घर स मनुखक संबंध दुतरफा होइत छैक। मनुख घर मे रहैत अछि। ई जतबा सत्त ततबे इहो सत्त जे घर मनुखक मोन मे रहैत छैक. जखन मनुख घर सं बाहर होइत अछि तखन मनुखक मोन मे बसल घर बेशी जाग्रत भ' जाइत छै आ ओकरा जरूरी बुझाइत छै,'पोचाड़ा करेनाइ / आ कि ढौरनाइ घर कें / वास्तव में / ढौरनाइ भ' जायत छैक विचार कें... / घरक कोन-कोनक नव रूप / मोन कें दैछ नव स्वरूप ! आ ताञ असल मे पोचाड़ा करेनाइ आ कि ढौरनाइ घर कें, वास्तव में, ढौरनाइ भ' जायत छैक विचार कें। की ई कहैक आवश्यकता जे मैथिल संस्कृतिक विशिष्ट संज्ञामे घर मात्र वास्तु नञ विचार सेहो होइत अछि। मैथिल जतबा घर मे रहैत अछि ओहि सं बेशी घर ओकरा मे रहैत छै। घरक विचार आ विचारक घरमे मैथिलक आवाजाही मैथिल मोनक अपन वैशिष्ट्य छैक. एहि वैशिष्ट्य मे नव्यताक आग्रह ओकर प्राण छैक.
सांस्कृतिक उन्मुक्तताक संबंध सांस्कृतिक विकल्पक चयन सं जुड़ल अछि आ विकल्पक अभाव मैथिलक जीवनमे अवसरक संकुचन सं जनमैत छैक. अवसरक संकुचन मिथिलाक भौगोलिक, आर्थिक, सामाजिक, ऐतिहासिक आ किछ हद तक सांस्कृतिक संरचनाक मूल वक्तव्य बनि विकल्पक न्यूनताक सूचना अछि, ताञ पंकज पराशरक एहि वेदनाके नजरि गड़ाक बूझ पड़त कि 'विकल्प हमरा लग कम अछि / आ इतिहास आँखि गुराड़ि रहल अछि /मुदा यात्रा स्थगनक कोनोटा सुझाव / आब निर्थक छि'12। यात्रा पर बहरेनाइ बहुत जरूरी ! कम-स-कम भौगोलिक स्थिति आ सामाजिक समर क संकेत करैत सारंग कुमारक पीड़ा बहुत किछ ध्वनित क दैत अछि, 'नहि अछि समुद्र / नहि अछि पहाड़ / नहि अछि हमरा लग कोनो महानगर / मुदा ओहू सं पैघ / सोझाँ मे अछि ठाढ़ एक टा महासमर !'13 केहेन अछि ई सामाजिक समर ! कहैत छथि रमेश, 'देसी सरकार, विदेसी बेवहार. रन्ना पीठ पर, रन्नू सरदार। लासमे रस्सा कोसी सरकार। बचल-खुचल दाना, फलां गिरोह। फलां गिरोह, माइ चिल्लां गिरोह। पासमान-पहलमान, गिरोहे-गिरोह। बिहार सरकार, राइफलवला घोड़ा / सरकारे-सरकार, सरकारे-सरकार। जोर लगा क' हइसा ! सरकार के घीचू हइसा ! परशासन घीचू हइसा ! लोककें घीचू हइसा। चन्नर-भन्नर हइसा ! चन्दायण आइ. बी. हइसा ! वीरपुर आइ. बी. हाइसा ! दिवारी-थान मे दूध आ लावा, बीयर-बारमे हइसा ! रमेश सांस्कृतिक आंतरिक गतिमयताक (Internal Dynamics) राग-रंग, गीत-ताल-लय आ प्रेमक संगहिं प्रशासनिक विद्रूपताके सामने रखैत सामाजिक समर के जाहि तरहें कविता मे अनैत छैथ ओ अवसरक संकुचनक सामाजिक समरक गाथा बनि जाइत अछि। एहि सामाजिक समर के पार पबै लेल चाही आमू-चूल सामाजिक परिवर्त्तन! की, क्रांति! मुदा अनका कपार पर चढ़िक क्रांति नञ भ सकैत अछि ताञ देवशंकर नवीनक चेताबैत छथि 'अहाँक महफा पर कोना औतीह हमर मीता / लेनिनग्रादसं मोहनपुर'15। संकेत साफ जं मीता हमर आ मोहनपुर हमर त महफो हमरे हेबाक चाही। नञ खाली महफा कनहो हमरे रहबाक चाही! अखन त' मीता रूसल छैथ आ मोहनपुर दूर अछि ताञ विनय भूषणक शब्द मे बाबाक समाद मोन राखि.की कहने छलाह बाबा ! 'बाबा कहने छलाह / नदी माए थिकी / जुनि करियह एकर पानिकेँ मलीन। / बाबा कहने छलाह / आकाशकें रखियह निर्मल. पानि नदी केँ होए कि आँखिक, पानिकेँ मलीन होम सं बचेनाइ आ कि आकाशकें रखनाइ निर्मल त' कठिन अछिए संगहिं शुद्ध पर्यावरणक चिंता स बहुत आगूक सांस्कृतिक चेतना अछि। नञ मात्र सांस्कृतिक चेतना एहि मादे सांस्कृतिक प्रतिज्ञा आ प्रेरणा सेहो ! दशक मे बान्हिक कविताकें बुझनाइ आलोचनाक अपन परिसरगत विवशता भ' सकैत अछि मुदा एकरा संवेदनाक सीमा मानि लेनाइ उचित बेबहार नञ. सांस्कृतिक उन्मुक्तताक उपलब्धता मानव विकासक अनिवार्य पक्ष छै आ कविता सांस्कृतिक उन्मुक्तताक आकांक्षाक पहिल अभिव्यक्ति; मैथिली कविताकें एहू तरहे देखबाक हम आग्रही. हमर अपन बहुत रास कथ्य-अकथ्य व्यक्तिगत सीमा अछि, जे कहब से थोर. एहि लेल हम क्षमायाची. नवम दशकक मैथिली कविताक पाट एतबे नञ. मुदा हम इत्यादि मे नामावली देबाक स' हरदम बचैत रहल छी. हमरा अंदाज अछि, डरो जे बहुत किछु महत्त्वपूर्ण छूटि गेल मुदा ई हमर सीमा मैथिली कविताक नञ.फेर कोनो अन्य अवसर पर ओकरा समेटि सकब त' हमरो नीक लागत.
(मिथिला विकास परिषद द्वारा आयोजित मिथिला महोत्सव केर तेसर दिन (23 सितंबर 2012 )क साहित्यिक कार्यक्रमक वास्ते तैयार कायल गेल आलेख — संदर्भ नवम दशकक मैथिली कविता )
— प्रफुल्ल कोलख्यान


c: text/html

text:
साहित्यक बारे मे गपसप करैत ओ ततेक अक्खड़ आ रगड़ी भूमिका मे रहल करथि आ तेना हल्ला क' क' बाजथि जे कतोक बेर ताहि दिन मे हमरा ई ख्याल आएल हैत जे बालापन कि तरुणाइ मे हिनका बात कें साइत क्यो मोजर नै दैत छल होयत, तकर ई कंप्लेक्स थिक। राजनीतिशास्त्रक ओ विधिवत अध्ययन केने छलाह आ हुनकर सोच रहनि जे राजनीतिक रूप सं सचेत हरेक लोक कें अपन समानसोची लोक सभक गुट तैयार करबाक चाही, कोनो तथ्य कें ढकरि क'(विथ ए बैंग) कहबाक चाही। मैथिली गतिविधि मे जहिया ओ सर्वाधिक सक्रिय रहथि, अस्सीक दशक मे, अद्भुत छल मैथिली साहित्यिक पर्यावरण पर हुनकर पकड़ जे हुनका इग्नोर क' क', भने ओ कोन्नहु मंच हो, कोन्नहु विचारधाराक, किछु नहि कयल जा सकैत छल। ताहि पर सं हुनकर मान्यता रहनि जे मंच चाहे विरोधिए लोकनिक किएक ने हो, अपन बात जरूर कहबाक चाही, कारण एक्को टा क्यो श्रोता जं उचित विचार बला भेटि गेला तं बूझल जाय जे हमर एक समांग बढ़ला।
बाद मे हुनकर एकक बाद एक अनेक पुस्तक आएल। ई पुस्तक सब अपन व्याख्या-विश्लेषण मे दूटूक तं छलहे, स्वर मे सकारात्मक आ प्रभाव मे नवोन्मेषी सेहो छल। अपन लेख सभक अनेक संकलन ओ प्रकाशित करौलनि। विविधविषयी सं ल' क' एकविधानिष्ठ धरि। ओकर कालावधि सेहो बहुत व्यापक। ज्योतिश्वर-विद्यापति सं ल' क' एकैसम सदी मे सद्य: लिखल जाइत साहित्य धरिक ओ सोह लेलनि। हजार बरख मे चतरल-पसरल मैथिली साहित्यक सीमांकन करबाक हुनकर दृष्टि कतेक फरिच्छ छल से देखल तं एहि समस्त ठाम जा सकैत अछि, मुदा एकर मर्म बुझबाक लेल पुस्तक रूप मे लिखल हुनकर दूटा कृतिक विषये कें बूझि लेब सेहो कम पर्याप्त नहि होयत। हुनकर एकटा पुस्तक डाकवचन पर अछि। ई मैथिल रचनाशीलताक प्राचीनतम स्रोतक विषय मे अछि। आमजनक संवेदना, आमजनक भाषा, आमजनक बेगरता, एतय धरि कि रचनाशीलता सेहो आमजनेक। अपन दोसर पुस्तक ओ यात्री जीक उपन्यास 'बलचनमा' पर लिखलनि। ई मैथिल रचनाशीलताक उत्तर सीमा छल, जतय सं हम सब अपन साहित्य कें समकालीन साहित्य कहैत छिऐक। ई काल खासमखास ओ काल थिक जकर असर आ नुकसान सं हमर सभक वर्तमान ने मात्र प्रभावित अछि , कहबाक चाही जे गहमागट्ट डूबल अछि। एहू ठाम वैह सब बात। आमजनक संवेदना, आमजनक भाषा, आमजनक बेगरता, एतय धरि जे रचनाशीलता सेहो आमेजनक। जननिहार लोक सब ई बात जनैत छथि जे यात्री जी ई उपन्यास 'शूद्र मैथिली' मे लिखने छला। जे मिथिला एकैसम सदीक एहि दोसर दशक मे आबियो क' सुभाष चंद्र यादवक 'गुलो' कें बरदास्त करबा योग्य नहि भ' सकल अछि, ओ सत्तर बरख पहिने पचासक दशक मे कतय छल होयत, सहजे अनुमान क' सकै छी। मुदा मोहन भारद्वाज अपन सर्वश्रेष्ठ लेखन ओही उपन्यास कें समर्पित कयलनि।
हुनकर आलोचना-यात्रा ठीक ओहिना शुरू भेल छल जेना कोनो आन आलोचकक शुरू होइत छैक। कथा-कहानी तं सुरुहे मे छूटि गेलनि। सुरुहे मे ओ अपन आत्मविस्तार कें प्राप्त कयलनि आ आनक लिखल वस्तु कें मोजर देबाक उदारता विकसित कयलनि। एक गंभीर आलोचनात्मक प्रयत्न अपना रचनाक स्थान पर आनक रचना कें वरीयता देबाक उपक्रम थिक। ई सर्वजानित बात थिक जे एक कविक तुलना मे एक आलोचकक काज बेसी भारी आ जटिल होइत छैक। मुदा, मैथिलीक पर्यावरण एहन रहल जतय आलोचकक लेल कोनो सम्मानजनक स्थान कहियो नहि रहलैक। जखन क्यो मैथिली आलोचनाक अखाड़ा मे उतरैत अछि तं कमोबेस ई अवधारिये क' उतरैत अछि जे ओकर काजक मूल्यांकनक कोनो निकष समाज लग नहि छैक, आ तें सम्मानो नहि छैक। मोहन भारद्वाज सब दिन एकतरफा चललाह। कोनो रचनाकार कें मूल्यांकित करबाक हुनकर निकष बहुत कठोर छलनि, ई बात सब क्यो जनैत छी। ओहिठाम मायानंद मिश्र आ जीवकान्तक लेल सेहो पासमार्क प्राप्त करब एक कठिन बात छल। मुदा, हुनकर दोसर पक्ष सेहो हमरा लोकनि नीक जकां जनैत छी। नवपीढ़ीक जे क्यो युवा हुनका संपर्क मे अयलनि, ओकरा ओ आंखि-पांखि देबाक जतन कयलनि, आगूक रस्ता बतौलनि, हरेक नीक-अधला प्रसंग मे ओकरा संग ठाढ़ भेला। हुनका लग देस-विदेसक मैथिली अध्येता सभक पहुंचब तते निरंतरतापूर्ण छल जे हुनकर शत्रु लोकनि हुनकर आवास कें 'अकालतख्त' कहल करथि।
समकालीन साहित्यक आलोचना सं होइत ओ मैथिली साहित्यक पृ्ष्ठभूमि कें अनावृत्त करबाक दिशा मे बढ़ला। ओ बारंबार कहल करथि जे आजुक साहित्य कें परखबाक लेल अतीत आ परंपराक ठीक ठीक ज्ञान होयब जरूरी अछि। ई कतेक जरूरी बात छल, से मर्म कें बुझनिहार लोक अख्यास क' सकैत छथि। डाक आ यात्रीक बाद जे काज हुनका सब सं जरूरी लगैत छलनि से छला विद्यापति। ओ विद्यापति पर एक मुकम्मल किताब लिखय चाहैत रहथि। झंझटि ई जे एसकर विद्यापति पर एखन धरि कम सं कम पचीस हजार पृष्ठक आलोचना-साहित्य लिखल जा चुकल अछि। ई बात भिन्न जे एहि मे सं सब सं बेसी पृ्ष्ठ बंगला मे छैक आ सब सं कम मैथिली मे। मुदा तैयो एसकर रमानाथ झा पांच सय पेज विद्यापति पर लिखने छथिन। मुदा मोहन भारद्वाजक कहब छलनि जे विद्यापतिक ठीक ठीक मूल्यांकन एखनो धरि नहि भ' सकलनि अछि। एकटा खिस्सा ओ सुनाबथि जे कोना एक बेर सुरेन्द्र झा सुमन हुनका जखन पुछने रहथिन जे आइकालि की लिखि रहल छी आ ओ बतौने रहथिन जे विद्यापति पर लिखि रहल छी, तं सुमन जी कोना आश्चर्यसागर मे निमग्न भ' गेल छला जे यौ, विद्यापति पर आब की लिखि रहल छी? कहब जरूरी नहि जे हुनकर काजक महत्व सभक बुते, मने आचार्यो लोकनिक बुते बूझब आसान नहि छल। हुनकर भविष्यदृष्टि बहुत पुख्ता छलनि। एहि तरहक काज मानू ओ अनागत कालक लेल क' रहल छला। भविष्यक पीढ़ी कें विद्यापति कें, वा कि जीवजगतक कोनो आन विषयवस्तु कें कोना क' बुझबाक चाही, हुनकर ध्यान सदति एहि बात पर रहैत छलनि। अस्तु। विद्यापति पर अपन किताब ओ पूरा नहि क' सकला मुदा जतबे लिखि सकला से पछिला लिखलाहा पर कतेक भारी अछि तकर पता हमरा लोकनि युवा विद्वान लोकनिक आंखि मे पाबि सकैत छी। आंखिये टा मे किएक, आब तं ओकर लिखित रूप सेहो आबय लागल अछि। अरविंद कुमार मिश्रक पुस्तिका कें एकर एक दृष्टान्त मानबाक चाही।
मोहन भारद्वाजक आलोचना-कर्मक महत्व कें बुझबाक लेल हमरा लोकनि कें मैथिली आलोचनाक इतिहास दिस एक नजरि देखय पड़त। परंपरागत रूप सं जकरा हमरा लोकनि मैथिली काव्यशास्त्र कहैत छिऐक, नहि बिसरबाक चाही जे असल मे ओ संस्कृत काव्यशास्त्र छिऐक। संस्कृतो मे कालान्तर मे गति-प्रगति भेने आलोचनाक अनेक संप्रदाय चलन मे आएल। मुदा एतय से सब नहि, प्राचीनतम जे रससम्प्रदाय छैक, तकरे सीमा मे मैथिली काव्यशास्त्र आबद्ध रहल। छव सय बरख पहिने विद्यापति कें चेतना भेल छलनि जे 'सक्कअ वाणी बहुअ न भावइ' मुदा आधुनिक युग मे आबि हमरा लोकनि ततेक दमित सीदित परबुद्धी बनल रहलहुं जे कहल 'भाषा सौन्दर्यक गति न आन', संस्कृतक शरणापन्न भेने विना मैथिली भाषाक कोनो आन गति नहि छैक। आचार्य रमानाथ झा आलोचना-समीक्षा पर एकाग्र भेला तं हुनक ध्यान मैथिली काव्यशास्त्रक एहि अपंगता दिस गेलनि आ एकर भरपाइ करबाक लेल अपना युगक श्रेष्ठ पाश्चात्य आलोचना-सिद्धान्त, जकर उद्भावक आ प्रतिष्ठाता टी एस इलियट छला, कें अपन कसौटी बनौलनि। तहिया सं आइधरि अंग्रेजीदां मैथिली आलोचना कें हमरा लोकनि ओत्तहि ठमकल देखि सकैत छी। अद्यतन उदाहरण ललितेश मिश्र छथि। एहि सिद्धान्तक आधार पर रमानाथ बाबू ई तं जरूर केलनि जे कविक व्यक्तित्व कें उद्घाटित केलनि जाहि सं कविताक मूल भाव स्फुट भेल, मुदा दू कारण भेल जे इहो सिद्धान्त मैथिली आलोचनाक सिद्धान्त नहि बनि सकल। इलियट अपन समकाल कें उद्घाटित करबाक लेल एकर प्रवर्तन कयने छला मुदा रमानाथ बाबू अपन अतीत कें सोझरेबाक लेल एकर प्रयोग कयलनि। हरेक प्रयोग अपना संग अपन सीमा सेहो नुकौने रहैत अछि। से हमरा लोकनि देखल जे अतीत कें सोझरेबा मे सफल रहलाक बादो ओ अपन समकाल कें स्फुट करबा मे असफल रहि गेला। एकर प्रमुख कारण छल जे संस्कारवश ओ अपने रुचि कें अंतिम प्रमाण मानि लेलनि, जखन कि हुनक पक्षपात अतीतक प्रति छलनि। दोसर जे कविताक समीक्षाक लेल तं ई सिद्धान्त ठीक छल कारण एही बेगरता कें ध्यान मे रखैत एकर प्रवर्तन भेल छल मुदा आन आन विधा जेना कथा, उपन्यास आदिक लेल ई अपर्याप्त साबित भेल। तहिना, कविव्यक्तित्वक स्फुटन लेल तं ई सक्षम छल मुदा पाठाधारित विवेचना एकरा बुतें कदाचित संभव नहि छलैक।
कुलानंद मिश्र मैथिली आलोचना कें मार्क्सवादी नजरिया प्रदान कयलनि आ अपन अनेक लेख द्वारा एकर प्रतिष्ठापन कयलनि। रचनाक भौतिकतावादी पृष्ठभूमिक विश्वसनीय विश्लेषण तं हुनकर लेखन मे अवश्य आएल आ एहि आधारक पर्याप्त पुष्टि सेहो जे कोना एक रचनाकार अपन समाजार्थिक परिस्थितिक उपजा होइत अछि, से वस्तु स्वयं मोहन भारद्वाजक लेखन मे सेहो पूरा स्पष्टताक संग आएल। मुदा, मैथिलीक मार्क्सवादी आलोचनाक ई विकट सीमा रहल जे ई अपन सैद्धान्तिकी नहि तैयार क' सकल। तें हमरा लोकनि देखब जे मैथिलीक मार्क्सवादी आलोचना मे पहिने तं सैद्धान्तिकीक पैघ-पैघ देशी-विदेशी उद्धरण रहैत अछि जकर कोनो सम्बन्ध मिथिला वा मैथिली सं सामान्यत: नहि रहैछ आ ने ओ मिथिलाक ऐतिहासिक वा समाजार्थिक पृष्ठभूमि कें खोलबा मे किछु मददगार भ' पबैछ।
मोहन भारद्वाजक आलोचनाक महत्व एही ठाम आबि क' हमरा लोकनि बूझि सकैत छी। मैथिलीक मार्क्सवादी आलोचना मे जे सैद्धान्तिकीक फांक रहैक तकरा ओ मिथिला-विमर्श ल' क' भरलनि आ से करबाक क्रम मे मिथिलाक जन इतिहास, लोकपरंपरा, प्राचीन प्रगतिशील लेखन, लोकवादी परंपरित व्यवहार आदि कें आलोचनाक मुख्यधारा मे आनि प्रतिष्ठित कयलनि। कहब आवश्यक नहि जे ई सब उपक्रम मैथिलीक ऐतिहासिक-समाजशास्त्रीय आलोचना-पद्धतिक विकास लेल उठाओल पहिल सुनिश्चित डेग छल। 1995 मे ओ 'अनवरत' नाम सं अपन आलोचनात्मक लेख सभक पहिल संकलन प्रकाशित करौलनि। ओहू संकलन मे हमरा लोकनि हुनकर एहि अभिनव दृष्टिक झलकी पाबि सकैत छी। जेना जेना ओ अगिला संकलन सभक प्रकाशन करबैत गेला उत्तरोत्तर हुनकर दृष्टि स्फीत आ समावेशी होइत गेलनि। एतय धरि जे निधनक एके वर्ष पूर्व अपन पचहत्तरिम जन्मदिन पर जे पुस्तक ओ लोकार्पित कयलनि, से स्वयं मैथिली आलोचनाक हालसूरति आ भवितव्य पर केन्द्रित छल आ ताहि मे एक वस्तुनिष्ठ साहित्यविमर्शक सुचिन्ता अन्तर्ग्रथित रहैक।
आलोचनाक भाषा एक भिन्न पक्ष थिक जाहि मे मोहन भारद्वाजक कयल काज हमरा लोकनि कें गौरवान्वित करैत अछि। सब गोटे अवगत छी जे मानक भाषाक सम्बन्ध मे रमानाथ झाक अपन आग्रह रहनि। ई आग्रह ताहिखन तं अत्यधिक प्रबल भ' जाइत छल जखन ओ आलोचना लिखथि। अपन कैक लेख मे तं ओ विधिपूर्वक ई व्यवस्था देने छलाह जे आलोचना जखन कखनहु लिखल जाय निश्चित रूप सं अपन विहित भाषा आ शैलिये मे लिखल जाय। हुनक ई सिद्धान्त वचन कतेक प्रभावकारी भेल तकर पता हम सब एक एही उदाहरण सं पाबि सकैत छी जे जे कुलानंद मिश्र रमानाथ बाबूक आलोचना-सिद्धान्त सं पूरे अलग होइत एक प्रतिरूप रचि देबा मे सफल भेला, हुनको बुतें हुनक एहि विहित भाषा आ शैलीक अनुशासन कें तोड़ब संभव नहि भ' सकल छल। ई काज मोहन भारद्वाज क' सकला, से कदाचित मैथिली साहित्य कें देल गेल हुनक सब सं पैघ अवदान थिक। पहिने जे आलोचना विहित शैली मे होयबाक कारण पूर्वबोधापेक्षी छल, मने ओकरा नीक जकां बुझबाक लेल पंडित विद्वाने लोक सक्षम भ' सकैत छला, आब से आलोचना साधारणो पाठक अपन यथालब्ध बोधक संग बुझबा मे समर्थ भ' गेल। मुदा जं ई कही जे सामान्य जनक भाषा मे आलोचना कें प्रस्तुत क' सकब कोनो सामान्य काज थिक जकरा क्यो बुद्धिमान व्यक्ति अभ्यास सं सिद्ध क' सकैत अछि, तं सेहो कहब गलत होयत कारण भीतरक अन्तर्वस्तु मे जा धरि स्पष्टता आ पारदर्शिता नहि रहतैक केवल बाहरी भाषा मे ओकरा व्यक्त क' लेब एक प्राणहीन कवायद मात्र भ' क' रहि जायत। एकरा लेल समाज संग, इतिहास आ आर्थिकीक संग जे चयन-विवेक, अवगति आ आपकता चाही तकरा साधबाक लेल कोनो लेखक कें ओहिना अपन जीवन जीवन समर्पित करय पड़ि सकैत छनि जेना मोहन भारद्वाज कयलनि। एकर कोनो शार्टकट होयब संभावित नहि अछि। कहियो भैयो नहि सकैत अछि।
आइ जखन ओ हमरा लोकनिक बीच सं परोक्ष भ' गेलाह अछि, हुनकर अनुपस्थिति एक एक मैथिली अध्येताक हृदय सालैत अछि। मानू तं हुनकर उपस्थिति पर हुनकर अनुपस्थिति भारी पड़ि रहल अछि। हमर ख्याल अछि, जेना जेना मैथिली विषयक अध्ययन मे परिपक्वता आ वस्तुपरकता अबैत जयतैक, हुनकर कद आरो आर विराट होइत जायत।
__________________________________________

robotstxt: allowed

filter: keep


text:
ⓘ सायरस मिस्त्री
साइरस पल्लोनजी मिस्त्री भारतीय मूलक एक आयरिश व्यापारी छी, जे कि एक भारतीय व्यापार सङ्गठन टाटा समूहक सन् २०१२ आ सन् २०१६ के बीच अध्यक्ष पद पर रहल ।ओ टाटा समूह के छठम् अध्यक्ष छल आ केवल दोसर ओहीसँ पहिने टाटाके उपनाम नै लैत छल। २०१२ के मध्यमे, उनका एक प्यानलद्वारा टाटा समूहके लेल चुनल गेछल आ दिसम्बरमे ओही वर्षक कार्यभार सम्भालने छल। २४ अक्टूबर २०१६ मे, टाटा सन्सके बोर्ड अध्यक्ष के पदसँ मिस्त्रीके हटावेक फैसला केलक। नटराजन चन्द्रशेखरक नाम शीघ्र ही नयाँ चेयरम्यान के नाम पर रखल गेल छल।
1. प्रारम्भिक जीवन
मिस्त्री, मुम्बई मे क्याथेड्रल एवम् जन कन्नन स्कूल मे अध्ययन केलक। ओ सिभिल इन्जीनियरिङ मे बी. एस. के साथ इम्पेरीयल कलेज लन्डन सँ स्नातक के उपाधि आ लन्डन बिजनेस स्कूलसँ प्रबन्धन विज्ञानमे एक मास्टर डिग्री रखने अछी। ओ सिभिल इन्जीनियर संस्थान के एक सदस्य छी।
2. व्यक्तिगत जीवन
सायरस मिस्त्री पल्लोनजी मिस्त्री, एक शक्तिशाली उद्योगपति; आ प्याट्सी पेरिन डुबाशके सभसँ छोट पुत्र छी।
मिस्त्री, वकील इकबाल छागलाक बेटी आ प्रसिद्ध विधिवेत्ता एम.सी. छागला क पोती, रोहिका छागलासँ विवाह केने अछी। मिस्त्री आ उनकर पत्नी के साथमे उनकर दुईटा पुत्र अछी। मिस्त्री एक आयरिश नागरिक आ भारतके एक स्थायी निवासी छी। एक आयरिश अखबार, दी इन्डीपेन्डेटमे एक खबरके अनुसार, मिस्त्री स्वयम् के एक वैश्विक नागरिकके रूपमे देखैत अछी आ अपन पासपोर्टके रङ्ग के महत्वहीन सोचैत अछी।
3. व्यवसाय
मिस्त्री शापूरजी पालोनजी एण्ड कम्पनीके प्रबन्ध निर्देशकक काम करि रहल अछी, जे शापूरजी पालोनजी समूहक हिस्सा छी। अपन पिताके सेवानिवृत्त होएसँ १ साल पहिने, ओ १ सितम्बर २००६ मे टाटा सन्स के बोर्डमे शामिल भेल।
२०१२ मे, मिस्त्री टाटा सन्स के अध्यक्षके रूपमे नियुक्त कएल गेल छल।


text:
ⓘ मधुवन नगरपालिका
मधुवन नगरपालिका नेपालक बर्दिया जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद बर्दिया जिलामे साविकक सानोश्री-ताराताल, सूर्यपटुवा आ ढोढरी गाउँ विकास समितिसभके मिलाए मधुवन नगरपालिका बनाएल गेल अछि। मधुवन नगरपालिकाक कूल जनसंख्या ४६,४३७ रहल अछि । ई नगरपालिकाक कूल क्षेत्रफल १२९.७३ वर्गकिलोमिटर रहल अछि । ई नगरपालिकाक केन्द्र साविकक सानोश्री-ताराताल कार्यालयमे राखने अछि । ई नगरपालिकाक ९ वडामे विभाजन कएल गेल अछि । ई नगरपालिकाक सिमाना पूर्वमे बारबर्दिया नगरपालिका, पश्चिममे राजापुर नगरपालिका आ भारत, उत्तरमे बर्दिया राष्ट्रिय निकुञ्ज आ ठाकुरबाबा नगरपालिका तथा दक्षिणमे गुलरिया नगरपालिका आ भारत धरि फैलल अछि ।


text: कोसी महासेतु मुद्दा पर मिथिला समूचा देश केर मीडिया मे चर्चा केर विषय बनल. सभ समाचारपत्र एहि समाचार मे मिथिला कें विशेष रूप सँ उद्धृत कयलक अछि. कोलकाता केर सभ पत्र अपन समाचार मे मिथिला एक भेल सन पंक्ति उपशीर्षक बनओलक आ एकरे केन्द्रित क' समाचार बनओलक. दैनिक जागरण केर कोलकाता संस्करण मे एहि समाचार कें तेना ने प्रस्तुत कयल गेल छल जे एकर मिथिला विरोधी होयबाक चुगली क' रहल छल. एक्कहु ठाम मिथिला केर उद्धरण नहि छल. एक-दू ठाम कोसीवासी आदि शब्द प्रयोग कयल गेल छल. हमरा जनैत बिहार केर मीडिया मिथिला केर कमजोर करबा हेतु फाँर बान्हि नेने अछि. ओना विशेष क' दैनिक जागरण मिथिला क्षेत्र कें कोसी क्षेत्र, सीमांचल, मिथिलांचल, अंगप्रदेश, वज्जिकांचल आदि रूपें विभक्त क' लिखैए. एकर पाछू की कोनो खड्यंत्र त' नहि अछि? जय मैथिली.


text:
न्यू योर्क शहर
न्यूयोर्क शहर अमेरिकाक बहुत जनघनत्व भेल शहर छी। न्यू योर्क शहर सन् १७९० सँ अमेरिकाक सर्वाधिक जनसंख्या भेल शहर छी, जबकि न्यू योर्कक महानगरीय क्षेत्र विश्वक सर्वाधिक जनसंख्या भेल महानगरीय क्षेत्र मे एक छी । ई विश्वक एक प्रमुख महानगर छी आ विश्व व्या ...
अन्टार्क्टिका
अन्टार्क्टिका विश्वक सात महादेशमे सँ एक छी । ई महादेशमे मानव वस्ती शुन्य अछि । ई पृथ्वीक दक्षिणतम महादेश छी, जहिमे दक्षिणी ध्रुव अन्तर्निहित अछि । ई दक्षिणी गोलार्द्धक अन्टार्क्टिका क्षेत्र आ लगभग पूर्ण तरह सँ अन्टार्क्टिक वृतक दक्षिणमे स्थित अछि ...
एथेन्स
एथेन्स ग्रीसक राजधानी आ सभ सँ पैग शहर छी । एटटिका क्षेत्रमे रहल एथेन्स शहर संसारक सभसँ प्राचीन शहरसभमे सँ एक छी । ई शहरक ३,४०० वर्ष पुरान लिखित इतिहास अछि आ एहि ठाम मानव उपस्थिति इशापूर्व ७अम शताब्दी सँ ११ शताब्दीक बीच रहल तथ्य भेटल अछि ।
सिएनएन
केबल न्यूज नेटवर्क टाइम वार्नरक टर्नर ब्रोडकाष्टिङ सिस्टम डिभिजनक स्वामित्व वाला अमेरिकी मूल केबल आ उपग्रह टेलिभिजन न्यूज च्यानल छी। ई अमेरिकी मीडियाक मालिक टेड टर्नरद्वारा २४ घण्टाधरि संचालित एक केबल न्यूज च्यानलक रूपमे स्थापित कएल गेल छल।
बिबिसी
बिबिसी अर्थात ब्रिटिश ब्रोडकास्टिङ कर्पोंरेशन दर्शक-सङ्ख्याक आधारमे विश्वक सबसँ पैग प्रसारण संस्था छी । बिबिसीक लेल संयुक्त अधिराज्यभितरमे २६,००० कर्मचारी अछि आ एकर बजेट ४ अरब पाउण्ड स्टर्लिंङ अर्थात ७.८ अरब अमेरिकी डलरसँ बेसी अछि । बिबिसीक मुख्य ...
तिरुचिरापल्ली अन्तर्राष्ट्रिय विमानस्थल
तिरुचिरापल्ली अन्तर्राष्ट्रिय विमानस्थल भारतक तिरुचिरापल्ली शहरमे स्थित हवाई अड्डा अछि । एकर ICAO कोड छी: VOTR, आर IATA कोड छी: TRZ। ई नागरिक हवाई अड्डा छी। एत कस्टम्स विभाग अछि, एतक उड़ान पट्टी पेव्ड अछि, एकर लम्बाई ६१०० फुट अछि आर एत अवतरण प्रण ...
यूरेका टावर
युरेका टावर स्ट्रकचरे मे युरेका टावर सीटीबीयुएच गगनचुम्बी भवन केन्द्रमे युरेका टावर अपार्टमेन्ट युरेका टावर अवलोकन वेबसाइट एम्पोरिस पृष्ठ युरेका टावर, मेलबोर्न, विक्टोरिया - डिजाइन गठन नेटवर्क
रोस दूरसञ्चार
राेस दूरसञ्चार रूसक एक प्रमुख लाम्बा दूरी टेलीफोन सेवा प्रदायक थिक । ई घरेलू लाम्बा दूरी सेवा अन्तर्गत कम्पनीका राजस्वक लगभग ५०% प्रदान करैत अछि तहिना अन्तर्राष्ट्रिय लाम्बा दूरी कलसबमे लगभग २५% प्रदान करैत अछि ।
१९००
२७ फरबरी - ब्रिटेन लेबर पार्टीक स्थापना भेल । ४ अप्रैल - वेल्सक राजकुमापर बेल्जियमक यात्राक दौरान हमला कएल गेल । १ अप्रैल - रानी भिक्टोरियाद्वारा आइरिस गार्ड्सक स्थापना कएल गेल । ६ फरबरी - हेगमे अन्तर्राष्ट्रिय मध्यस्थता अदालतक स्थापना भेल । ९ फर ...
स्विट्जरल्यान्ड
स्विट्जरल्यान्ड Schweiz स्वाइत्स, फ्रान्सिसी: Suisse सुइस, ल्याटिन: Helvetia हेल्वेतिया) मध्य युरोपक एक देश छी । एकर ६०% स्थल भाग ऐल्प्स पहाड सँ ढकल अछि, तहि लेल ई देशमे बहुत सुन्दर पर्वत, गाम, सरोवर आ चरगाहसभ अछि ।
बाढ़ि
बाढ़ि नदीमे पानि बढलाक अवस्थाके कहल जाइत अछि। बाढ़ि अधिक मात्रामे पानि एकत्र भेनाइक सेहो बुझल जाइत अछि । सामान्य रुपमे वर्षा मौषममे अत्याधिक पानि परलाक बाध नदीमे बाढ़ि आबैत छैक। बाढ़िसँ आसपासक जमीन कटान भऽ नदीक आसपासक जमीन डुबैत अछि जेकरा डुबान, ...
टिकटक
टिकटक एक प्रख्यात चीनी श्रव्य दृश्य साझेदार करऽबला एक सामाजिक सञ्जाल सेवा छी जे बाइटड्यान्स नामक चीनी प्रविधि कम्पनीक स्वामित्वमे रहल अछि। एकर मुख्य कार्यालय चीनक राजधानी बेइजिङमे अछि तँ एकर स्थापना सन् २०१२ मे झाङ यिमिङद्वारा कएल गेल छल। ई छोट ठ ...
अल इन्डिया अन्ना द्रविड़ मुनेत्र कड़गम
अल इन्डिया अन्ना द्रविड़ मुनेत्र कड़गम भारतक एक राजनीतिक दल छी। ई राजनीतिक दल तमिलनाडु आ पुदुचेरीमे विशेष उपस्थिति दर्ज करेनाए अछि। ई राजनीतिक दलक स्थापना सन् १९७२ मे पूर्व अभिनेता आ राजनीतिज्ञ एमजी रामचन्द्रन केनए छल जखन ओ द्रमुक सँ अलग भऽ गेल छल।
निपा भाइरस संक्रमण
निपा भाइरस के संक्रमण निपा भाइरस के कारण होए वाला एक भाइरल संक्रमण छी।संक्रमण के लक्षण बुखार, खाँसी, माथदर्द, श्वास के तकलीफ आओर भ्रम के स्थिति सँ भिन्न होइत अछि।ई एक वा दुई दिन मे कोमा मे जाए वाला स्थिति खराब बना सकैत अछि। जटिलतासभ मे मस्तिष्क क ...
ली वेन लियाङ्
ली वेन लियाङ् एकटा चीन के नेत्र रोग विशेषज्ञ छल। वुहान सेन्ट्रल अस्पताल के एकटा चिकित्सक, ली अपन सहयोगी सभ के दिसम्बर २०१९ मे एकटा गम्भीर बीमारी के सम्भावित प्रकोप के बारे मे चेतावनी देनए छल, जे गम्भीर तीव्र श्वसन सिन्ड्रोम सँ मिलैत-जुलैत छल, जेक ...
चिराग पासवान
चिराग पासवान एक भारतीय राजनीतिज्ञ तथा लोक जनशक्ति पार्टीक राजनीतिज्ञ आ भारतक सोलहम लोकसभाकें सदस्य छी। ओ भारतक बिहार राज्य जमुई लोकसभा निर्वाचन क्षेत्र सँ सांसद छी। आ लोजपा प्रमुख रामविलास पासवानक पुत्र छी।
सियाराम झा "सरस"
सियाराम झा "सरस" 1948- जन्म स्थान मेंहथ, मधुबनी बिहार । प्रसिद्ध गीतकार, बादमे कथा लेखन प्रारम्भ केलनि । प्रकाशित कृति आंजुर भरि सिंगरहार, शोणिताएल उगैत सूर्यक धम्मक कथा संग्रह।
ललित
ललित 1932-1983 जन्म स्थान बसैठ चानपुरा मधुबनी, बिहार । प्रसिद्ध कथाकार ओ उपन्यासकार । प्रकाशित कृति: प्रतिनिधि, कथा संग्रह, पृथ्वी-पुत्र उपन्यास आदि।
रवीन्द्र कुमार चौधरी
डॉ. रवीन्द्र कुमार चौधरी 1966- जन्म:5 मार्च 1966 ई. गनपतगंज, सुपौल। मैथिलीक प्राध्यापक। रक्षामंत्रीक पदक आ बिहार आ झारखण्ड सरकार द्वारा पुरस्कृत। झारखण्डक मैथिली आन्दोलनमे अग्रणी।
प्रदीप बिहारी
प्रदीप बिहारी जन्म स्थान कन्हौली मल्लिक टोल, खजौली, मधुबनी, बिहार। चर्चित कथाकार, उपन्यासकार ओ रंगकर्मी । प्रकाशित कृति: गुमकी ओ बिहाड़ि, विसूवियस, औतीह कमला जयतीह कमला, खण्ड-खण्ड जिनगी, सरोकार । २००७- प्रदीप बिहारी मैथिली लेल साहित्य अकादमी पुरस ...
कुमार गंगानन्द सिंह
कुमार गंगानन्द सिंह 1898-1971 जन्म - बनैली राजपरिवारमे 24-9-1898, मृत्यु:-श्रीनगर पूर्णिञा 17-1-1970 । भूतपूर्व शिक्षामंत्नी, बिहार एबं कुलपति, कामेश्वर सिंह दरभंगा संस्कृत विश्वविद्यालय ।रचना - अगिलही अपूर्ण उपन्यास तथा अनेक कथा एवं एकांकी । युग ...
अमरनाथ झा
अमरनाथ झा 1897-1955 सरिसब पाहीटोल ग्राममे १८९७ ई. मे भेल । हिनक निधन पटनामे जखन ई बिहार लोक सेवा आयोगक अध्यक्ष छलाह, १९५५ मे भेलन्हि । ई एलाहाबाद विश्वविद्यालयक नओ वर्ष धरि कुलपति रहि पश्चात् हिन्दू विश्वविद्यालयक सेहो कुलपतिक पदकेँ सुशोभित कएलन् ...
सुल्तानगञ्ज
सुल्तानगञ्ज भारतक बिहार राज्यक भागलपुर जिलामे अवस्थित एक ऐतिहासिक स्थल छी । ई गङ्गा नदीक तट पर बसल अछि । एतय बाबा अजगबीनाथक विश्वप्रसिद्ध प्राचीन हिन्दू मन्दिर अछि । उत्तरवाहिनी गङ्गा होमएके कारण साओन मासमे बहुतेक सङ्खयामे काँवरियासभ देश आ विदेशक ...
कटिहार
कटिहार भारतमे बिहारके पूर्वी हिस्सामे स्थित एक शहर छी। ई कटिहार जिलाक क्षेत्रीय मुख्यालय छी। ई बिहारके बड्का शहरसभमे सँ एक छी आ पूरे ईस्ट इन्डियामे अपन अत्यन्त रणनीतिक रेलवे जङक्शनके लेल जानल जाइत अछी।
अतिशा प्रताप सिंह
अतिशा प्रताप सिंह कुचिपुड़ी नृत्यक एक नर्तकी छी । अतिशा द्वारा १५ मई २०१७ कें रङ्ग प्रवेशम विषयवस्तु पर कुचिपुड़ी नृत्यक मञ्चन कमानी अडिटोरियम, दिल्लीमे केनए छल । अतिशा सितम्बर २०१७ मे लन्दन फेशन वीकक उद्घाटन आ समापन दुनु समारोहमे अपन एक नृत्य प् ...
शिवहर
शिवहर पहिले मुजफ्फरपुर फेर हालतक सीतामढी जिलाक अंग रहल अछि। अहिं क्षेत्रक स्थान हिन्दू धर्मशास्त्रमें अति महत्वपूर्ण अछि। त्रेता युगमें भगवान रामक अर्धांग्नी देवी सीताक जन्म सीतामढीके निकट पुनौरामें भेल छल। महाजनपद कालमें इ वैशालीके बज्जिसंघ फेर ...
अजरबैजान
अजरबैजान, ककेससक पूर्वी भागमे अवस्थित एक गणतन्त्र देश छी । ई पूर्वी युरोप आ एसिया महादेशक मध्यमे अवस्थित अछि । भौगोलिक रूप सँ ई एसियाके भाग अछि । एकर सीमान्त देश छी: अर्मेनिया, जर्जिया, रूस, ईरान, टर्की आ एकर तटीय भाग आन्ध्र सागर सँ जुड़ल अछि । ई ...
कुवैत
कुवेत पश्चिम एसियामे अवस्थित एक सार्वभौम सम्पन्न अरब इमिरेट्स छी, जकर सीमा उत्तरमे सउदी अरब आ उत्तर आ पश्चिममे इराकसँ मिलैत अछि । उत्तरसँ दक्षिणधरिक अधिकतम दूरी २०० किलोमिटर आ पूर्वसँ पश्चिमधरिक दूरी १७० किलोमिटर अछि ।
लेबनान
लेबनान आधिकारिक नाम: गणतन्त्र लेबनान, भूमध्य सागरक पूर्व दिशामे अवस्थित एक एसियाली राष्ट्र छी । एकर उत्तर आ पूर्वमे सीरिया, पश्चिममे भूमध्य सागर आ दक्षिणमे इजरायल अवस्थित अछि । ई देशक राजधानी शहर बेरुत छी ।
पूर्वी टिमोर
पूर्वी टिमोर, आधिकारिक रूपसँ लोकतान्त्रिक गणराज्य टिमोर दक्षिण पूर्व एशियामे अवस्थित एकटा देश छी । डार्विन सँ ६४० किमी उत्तर पश्चिमीमे अवस्थित ई देशक कुल क्षेत्रफल १५,४१० वर्ग किमी अछि । ई टिमोर द्वीपक पूर्वी भागक, लगमे अतौरो आ जाको द्वीप तथा इन् ...
पेशवा
मराठा साम्राज्य के प्रधानमन्त्रीसभक पेशवा कहैत छल। ई राजाक सलाहकार परिषद अष्टप्रधानक सभसँ प्रमुख होइत छल। राजाक बाद इनकर स्थान आवैत छल। शिवाजीक अष्टप्रधान मन्त्रीमण्डलमे प्रधानमन्त्री अथवा वजीरक पर्यायवाची पद छल। पेशवा फारसी शब्द छी जेकर अर्थ अग् ...
युक्रेन
युक्रेन पूर्वी युरोपमे अवस्थित एक देश छी । एकर सीमा पूर्वमे रूस, उत्तरमे बेलारूस, पोल्यान्ड, स्लोभाकिया, पश्चिममे हंगेरी, दक्षिणपश्चिममे रोमानिया आ मालडोभा आ दक्षिणमे कारी सागर आ अजोव सागर सँ मिलैत अछि । ई देशक राजधानी आ सभ सँ पैग शहर किभ छी ।
मिस्र
मिस्र, आधिकारिक तौरपर मिस्र अरब गणतन्त्र, एक देश छी जेकर अधिकांश क्षेत्र उत्तरी अफ्रिकामे स्थित अछि जेकी एकर सिनाई प्रायद्वीप, दक्षिणपश्चिम एसियामे एक स्थल पुल बनति अछि । ई प्रकार सँ मिस्र एक अन्तरमहाद्वीपीय देश छी, तथा अफ्रिका, भूमध्य क्षेत्र, म ...
म्यासेडोनिया
म्यासेडोनिया, आधिकारिक रूपसँ म्यासेडोनिया गणतन्त्र दक्षिणी युरोपक मध्य बाल्कन प्रायद्वीप पर स्थित एक देश छी । ई कहियो युगोस्लाभियाक हिस्सा छल, जेकरा सन् १९९१ मे ई स्वतन्त्रताक घोषणा केलक । ई सन् १९९३ मे संयुक्त राष्ट्रक सदस्य बनल, मुदा ग्रीसक साथ ...
चेकोस्लोभाकिया
चेकोस्लोभाकिया मध्य युरोपमे अवस्थित एक देश होइत छल जे अक्टुबर १९१८ सँ १९९२ तक अस्तित्वमे रहल । द्वितीय विश्वयुद्धक दौरान सन् १९३९ सँ सन् १९४५ एक अन्तरालमे एकरा जबरदस्ती जर्मनीमे विलय करि देल गेल याह लेल वास्तविकतामे ई देश ओ जमानामे अस्तित्वमे नै ...
गाजा पट्टी
गजा पट्टी प्यालेस्टाइनक क्षेत्र छी । एकर क्षेत्र दक्षिण-पश्चिम ६ सँ ११ किलोमिटर चौडाई आ लगभग ५१ किलोमिटर लम्बाई रहल अछि । सन् २०१२ मे एकर अपन पश्चिमी सामुद्रिक किनारा सहित अपन क्षेत्र प्यालेस्टाइनमे मिलेनाए छल । सन् २०१२ क संयुक्त राष्ट्र महासभा ...
जिबूती
जिबूती पूर्वी अफ्रीका मे रहल एक देश छी, जेकर सीमा उत्तरमे इरीट्रिया सँ, पश्चिम आ दक्षिणमे इथियोपिया सँ आ दक्षिण पूर्वमे सोमालिया सँ मिलैत अछि । एहिके अलावा लाल सागर आ गल्अफ अदनसँ मिलैत देश कऽ सीमा अछि। महज २३ हजार वर्ग किमी मे फैलल ई देशक आबादी प ...
मैत्रीपाला सिरीसेना
"पल्लेवत्त गमरालगे मैत्रीपाला यापा सिरिसेना" एक श्रीलङ्काली राजनीतिज्ञ आ जनवरी २०१५ सँ श्रीलङ्काक वर्तमान आ सातम् राष्ट्रपति छी । पश्चिमी प्रान्तमे जन्मल सिरिसेना उत्तरी केन्द्रिय प्रान्तक निवासी छी आ ओ प्रान्तक प्रथम राष्ट्रपति सेहो छी । ओ कृषक ...
प्रशान्त तामाङ
प्रशान्त तामाङ भारतीय टेलिभिजन च्यानल सोनी इन्टेर्टेन्मेन्ट टिभिसँ प्रसारण करल जाए वाला "ईण्डियन आइडल २००७" नामक कार्यक्रममे विजयी होए वाला प्रथम नेपाली मूलक भारतीय छी । उक्त कार्यक्रममे भाग लैल ओ पहिले भारतीय प्रहरीक जवान सेहो छी । प्रशान्तक पित ...
गिलगित-बल्तिस्तान
गिलगित-बल्तिस्तान, पाक-अधिकृत कश्मीरक भीतर एक स्वायत्तशासी क्षेत्र छी जकरा पहिले उत्तरी क्षेत्र आ शुमाली इलाका कें नामसँ जानल जाइत छल । ई पाकिस्तानक उत्तरतम राजनैतिक एकाई छी । एकर सीमासभ पश्चिममे खाइबर पख्तुनख्वासँ, उत्तरमे अफगानिस्तानके वाखान गल ...
मुल्तान सूर्य मन्दिर
मुल्तान सूर्य मन्दिर पाकिस्तानक पञ्जाब प्रान्तक मुल्तान शहरमे स्थित एक प्राचीन हिन्दू मन्दिर छी। सूर्य देवक समर्पित ई मन्दिरकें आदित्य सूर्य मन्दिर सेहो कहल जाएत अछि। मन्दिरक प्रसिद्ध आदित्य मूर्तिकें दशम् शताब्दीक अन्तमे मुल्तानक नव राजवंश इस्मा ...
नूरजहाँ कऽ मकबरा
नूरजहाँ कऽ मकबरा १७हम् शताब्दीमे मुगल बादशाह जहाँगीर अपन बारहम् घरवाली नूरजहाँक लेल बनेने छल। मुगल वास्तुकलामे निर्मित ई मकबरा पाकिस्तानक लाहौरमे रावी नदीक पार शाहदरा बागमे अवस्थित अछि, जतय ओकर घरवला जहाँगीर आ भाए आसिफ खानक समाधि अछि। ई मकबरा चार ...
सोनी एन्टरटेनमेन्ट टेलिभिजन (भारत)
सोनी एन्टरटेनमेन्ट टेलिभिजन भारतक एक लोकप्रिय टेलिभिजन च्यानल छी जे अक्टोबर १९९५ मे प्रदर्शित भेछल आ ई मल्टी-स्क्रीन मीडिया प्राइवेट लिमिटेड कऽ अधिकार नियन्त्रणमे अछि।
नवी मुम्बई
नवी मुम्बई भारतीय राज्य महाराष्ट्रक मुम्बईक पश्चिमी किनारपर एक पुर्ण रुपसँ नियोजित शहर छी, एकरा मुम्बईक जुड़वा शहरक रुपमे सन् १९७२ सँ विकसित कएल जा रहल अछि । ई संसारक सबसँ पैग नियोजित शहर बनि चुकल अछि । नवी मुम्बई लगभग १६३ वर्ग किलोमीटर क्षेत्रफल ...
जिओ
Tharun G १९ अप्रैल २०१५, "800 MHz, 2300 MHz", Pan India 2015 spectrum holding data sheet updated Second संस्करण, Mumbai, India: Telecomtalk, अभिगमन तिथि ३० नवम्बर २०१५, "Jio owns 800 MHz and 2300 MHz spectrum in 16 and 22 circles of the country, ...
बिग बोस तेलुगु
बिग बोस तेलुगु रियलिटी टिभी कार्यक्रम बिग बोसक तेलुगु संस्करण छी जे स्टार मामे प्रसारित होइत अछि । बिग बोस तेलुगुक पहल सत्र १६ जुलाई २०१७ मे स्टार मामे लन्च कएल गेछल । जूनियर एनटिआर शोक मेजबानी करैत अछि । शोक पहल सिजन लोकप्रिय भेल आ टिआरपी चुम्बक ...
योगानन्द झा 1955-
योगानन्द झा 1955- २००५- डॉ. योगानन्द झा बिहारक लोककथा- पी.सी.राय चौधरी, अंग्रेजीलेल साहित्य अकादेमी मैथिली अनुवाद पुरस्कार। प्रकाशित कृति: लोकजीवन ओ लोक साहित्य निबन्ध 1986, परिणीता कथाकव्यांश 1987, फकीर मोहन सेनापति अनुवाद 2000, आलेख सञ्चयन न ...
मनमोहन झा
मनमोहन झा 1918-2009 जन्म सरिसबमे, अश्रुकण, वीरभोग्या, मिथिलाक निशापुरमे।२००९- स्व.मनमोहन झा गंगापुत्र, कथासंग्रहपर मृत्योपरांत साहित्य अकादमी पुरस्कार।
लिली रे
लिली रे 1933- जन्म:२६ जनवरी, १९३३,पिता:भीमनाथ मिश्र,पति:डॉ. एच.एन्.रे, दुर्गागंज, मैथिलीक विशिष्ट कथाकार एवं उपन्यासकार । मरीचिका उपन्यासपर साहित्य अकादेमीक १९८२ ई. मे पुरस्कार । मैथिलीमे लगभग दू सय कथा आ पाँच टा उपन्यास प्रकाशित । विपुल बाल साहि ...
मुन्नाजी
मुन्नाजी मुन्नाजी उपनाम, एहि नामे मैथिलीमे लेखन, मूलनाम मनोज कुमार कर्ण, जन्म–27 जनवरी 1971 हटाढ़ रूपौली, मधुबनी, शिक्षा–स्नातक प्रतिष्ठा, मैथिली साहित्य। वृत–अभिकर्त्ता, भारतीय जीवन बीमा निगम। पहिल लघुकथा–‘काँट’ भारती मण्डनमे 1995 पकाशित। पहिल क ...


text:
नवका- पुरनका लेख सर्च करु...
मिथिला मे खसरा रोग
कोसी मे आएल बाढ़ि के बाद मिथिला के आई कोल्हि खसरा पैर पसारले अछि. दरभंगा... मधुबनी... समस्तीपुर... मुजफ्फरपुर... सीतामढ़ी आओर कइटा दोसर इलाका खसरा सं प्रभावित अछि. खसरा के प्रकोप के देखैत एहि इलाका मे एक तरहे हाई अलर्ट घोषित करि देल गेल अछि. इलाका मे रोग के प्रकोप देखैत सरकारी मशीनरी सेहो हऱकत मे आएल अछि. सरकार तरफ सं एकर सर्वे कराबय के आदेश दs देल गेल अछि. एहि के लेल सरकारी कैंप लगाएल जाएत आओर ओहि ठाम मरीज के मुफ्त मे इलाज कएल जाएत. सरकार के तरफ सं सभ जिला के अफसर आओर सिविल सर्जन सभ के एहि संबंध मे निर्देश द देल गेल अछि. एहि सं बचाव के लेल उपाय करय लेल कहल गेल अछि.
खसरा छुआछुत वाला बीमारी अछि. ई कुपोषण आओर गंदगी सं सेहो जोर पकड़ैत अछि. एहि मे सर्दी... बुखार... आओर शरीर पर लाल लाल दाना... चकता टाइप के निकलि जाएत अछि. एहि बीमारी सं पीड़ित बच्चा सभ के नीक सं देखभाल करय के जरूरत अछि. छींक सं सेहो ई बीमारी फैलत अछि. शरीर पर दाना होय... सर्दी...बुखार टाइप के लगय त तुरंत डॉक्टर सं देखाउ... कोनो ढिलाई बरतय के जरूरत नहिं. नीक सं इलाज भेल तं जल्दीए नीक भs जाएत अछि एकर मरीज. एहि मे खाय पीबय पर सेहो ध्यान देबय के जरूरत रहैत अछि. मरीज पौष्टिक खाना देबाक चाही.
खसरा छुआछुत वाला बीमारी अछि. ई कुपोषण आओर गंदगी सं सेहो जोर पकड़ैत अछि. एहि मे सर्दी... बुखार... आओर शरीर पर लाल लाल दाना... चकता टाइप के निकलि जाएत अछि. एहि बीमारी सं पीड़ित बच्चा सभ के नीक सं देखभाल करय के जरूरत अछि. छींक सं सेहो ई बीमारी फैलत अछि. शरीर पर दाना होय... सर्दी...बुखार टाइप के लगय त तुरंत डॉक्टर सं देखाउ... कोनो ढिलाई बरतय के जरूरत नहिं. नीक सं इलाज भेल तं जल्दीए नीक भs जाएत अछि एकर मरीज. एहि मे खाय पीबय पर सेहो ध्यान देबय के जरूरत रहैत अछि. मरीज पौष्टिक खाना देबाक चाही.
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
वर्तिका नंदा केर टेलीविजन एण्ड क्राइम रिपोर्टिंग
वर्तिका नंदा केर नवका किताब टेलीविजन एण्ड क्राइम रिपोर्टिंग के विमोचन पिछला दिन भेल. जेहि दिन विमोचन छल ओहि दिन अयोध्या मामला पर इलाहाबाद हाईकोर्ट के फैसला सेहो आबय के छल. ओहि कारण सं विमोचन कार्यक्रम मे नहि जा सकलौं.
मुदा आब जखन वर्तिका नंदा के एहि किताब के पढ़य के मौका मिलल त लिखय लेल बैसि गेलहुं. वर्तिका जी एहि सं पहिने 'अपराध मीडिया और अपराध रिपोर्टिंग' 'टेलीविजन और अपराध पत्रकारिता' और 'मीडिया और जन संवाद' किताब लिख चुकल छथीह.
वर्तिका बड़ नीक लिखय छथीह. लेखनी पर हिनकर पकड़ गजब के छनि. हिनकर लेखनी मे अहां के गजब के प्रवाह देखय लेल मिलत. कोनो विषय पर अहां हिनका सं विचार ल सकय छी. वर्तिका जी आओर हम आईआईएमसी मे संगे छलहुं. एहि के बाद एनडीटीवी आओर सहारा समय न्यूज़ चैनल मे सेहो संगे काज कएलहुं.
वर्तिका जी न्यूज मे सेहो काज क चुकल छथीह आओर लोकसभा चैनल के शुरुआत करय वाला मे से छथीह. देश के तमाम पत्र-पत्रिका मे हिनकर लेख छपैत रहय छनि. आब ई जे नवका किताब आएल त पढ़य के मौका मिलल. ई किताब रिपोर्टिंग के क्षेत्र मे आबय वाला नवका पत्रकार सभ के लेल बड़ नीक छनि.
वर्तिका चूंकि खुद जी न्यूज आओर एनडीटीवी मे क्राइम रिपोर्टिंग क चुकल छथीह ओहि लेल क्राइम रिपोर्टर के फील्ड मे आबय वाला परेशानी सं अवगत छथीह. ई किताब अनुभव के आधार पर लिखल गेल अछि. पत्रकारिता के छात्र के लेल ई काजक किताब अछि.
एहि किताब के सभसं पैघ बात ई अछि जे नवका पत्रकार के नहि लगतन्हि जे ओ थ्योरी पढ़ि रहल छथिन्ह. एकदम सं प्रैक्टिकल जका सभ अछि. ई एहि लेल संभव भ पाएल अछि किएक त वर्तिका जी लेडी श्रीराम कॉलेज मे पत्रकारिता विभाग के हेड सेहो छथिन्ह. एहि किताब मे हिनकर अध्यापन आओर न्यूज चैनल के काज के नीक तालमेल देखय लेल मिलत.
किताब मे क्राइम रिपोर्टिंग मे काज आबय वाला छोट-छोट बात के ध्यान राखल गेल अछि. हम त किताब पहिले दिन पूरा खत्म करि देलहुं. जेहिआ एहि किताब के विमोचन रहय ओहि दिन कार्यक्रम मे साहित्य अकादमी के अध्यक्ष प्रो. अशोक चक्रधर... पीपली लाइव फिल्म के लेखक-निर्देशक अनूशा रिजवी आओर महमूद फारूकी सेहो गेल छलखिन्ह.
वर्तिका जीक ई किताब राजकमल प्रकाशन सं आएल अछि. वर्तिका जीके हमर शुभकामना अछि जे ओ एहिना खुब किताब लिखैत रहतीह... प्रगति करैत रहतीह.
सदस्यता लें टिप्पणियाँ भेजें (Atom)


text:
ⓘ बढैयाताल गाउँपालिका
बढैयाताल गाउँपालिका बर्दिया जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद बर्दिया जिलामे साविकक जमुनी, सोरहवा, मानपुर मैनापोखर आ कालिका, बर्दिया गाउँ विकास समितिसभके मिलाए बढैयाताल गाउँपालिका बनाएल गेल अछि । बढैयाताल गाउँपालिकाक कूल क्षेत्रफल ११५.१९ वर्गकिलोमिटर रहल अछि । ई गाउँपालिका ९वडामे विभाजन कएल गेल अछि । ई गाउँपालिकक कूल जनसङ्ख्या ४७,८६८ रहल अछि । ई गाउँपालिकाक सिमाना पूर्वमे बाँकेजिला, पश्चिममे गुलरिया नगरपालिका, उत्तरमे बाँसगढी नगरपालिका तथा दक्षिणमे भारत धरि फैलल अछि ।


text:
मौसम
मौसम वातावरणक दशाके व्पक्त करैक लेल प्रयोग कएल जाएत अछि । अधिकांश मौसमक प्रभावित करैवाला घटनासभ ट्रोपोस्फियरमे होमए अछि । ई वायुमण्डलक अवस्था छी, ई गरम वा ठण्डा, बर्षायुक्त वा सुख्खा, शान्त वा तुफानी, सफा वा बादलसँ घेरल जोका अवस्था जानल जाएत अछि ।[१] सामान्यतया मौसम ऋतु अनुसार बदलैत अछि । मौसम अन्तर्गत : आँधी, मेघगर्जन वा वर्षा, पत्थल खस्नाए, हिमपात, शीतलहर आदि सेहो पडैत अछि । सामन्यतया मौसमके दैनिक तापक्रम तथा बर्षाक गतिविधिक रुपमे लेल जाएत अछि, जबकी हावापानी वायुमण्डलक लम्बा अवधिक अवस्थाके जनाबैत अछि ।[२] सङ्क्षेपमे वातावरणमे होमएवाला क्षण-क्षणक परिवर्तन मौसम छी ।
सन्दर्भ सामग्रीसभ[सम्पादन करी]
- ↑ Merriam-Webster Dictionary. Weather. Retrieved on 27 June 2008.
- ↑ "Climate". Glossary of Meteorology। American Meteorological Society। अभिगमन तिथि: 14 May 2008


text:
जीवनी
जीवनी जीवनक वृतान्तकें कहल जाएत अछि। ई साहित्यकें एक पुरान विधा सेहो छी। प्रसिद्ध इतिहासज्ञ आ जीवनी-लेखक टामस कारलाइल अत्यन्त सोझ आ सङ्क्षिप्त परिभाषामे एकरा "एक व्यक्तिक जीवन" कहने अछि। एहि तरह कोनो व्यक्तिकें जीवन वृत्तान्तसभकें सचेत आ कलात्मक ढङ्ग सँ लिख देनाए जीवनचरित कहल जाए सकैत अछि। यद्यपि इतिहास किछ हदधरि, किछ लोगसभक रायमे, महापुरुषसभक जीवनवृत्त छी तथापि जीवनचरित ओहि सँ एक अर्थमे भिन्न भऽ जाएत अछि। जीवनचरितमे कोनो एक व्यक्तिकें यथार्थ जीवनक इतिहासक आलेखन होएत अछि, अनेक व्यक्तिसभक जीवनकें नै। मुदा जीवनचरितक लेखक इतिहासकार आ कलाकारक कर्त्तव्यकें किछ समीप नै आबि नै रहि सकैत अछि। जीवनचरितकार एक दिस तँ व्यक्तिकें जीवनक घटनासभक यथार्थता इतिहासकारक रुपमे स्थापित करैत अछि; दोसर दिस ओ साहित्यकारक प्रतिभा आ रागात्मकताक तथ्यनिरूपणमे उपयोग करैत अछि। ओकर ई स्थिति सम्भवत: ओकरा उपन्यासकारक निकट सेहो लाबि दैत अछि।
जीवनचरितक सीमाकें यदि विस्तार कएल जाए तँ ओकर अन्तर्गत आत्मकथा सेहो आबि जाएत।


text:
1). अलहनि पूसक राति
धरतीपर पसरल
ई अलहनि पूसक राति
अकासक सितलपाटीपर
भकुअएल बैसल चान
कुहेस मे सनएल
ठिठुरैत इजोरिया
चारुभर अबारा छौड़ा सभ जकाँ रभसैत
अबंड बसातक अदंक
ठोप-ठोप चुबैत ओसक परतापे
सिहरैत सिहकैत दूभिक अंग-प्रत्यंग
आहारक खोजी सँ झमारल
चिड़ैक जोड़
खोंता मे एकदोसरा मे सन्हिएल
निःशब्द
अपन स्थान मे खुटेसल गाछ-बिरिछ
अपन परिमितिमे
गुम्मी लधने बैसल पोखरिक सर्द-हेमाल पानि
भनसाघरक चिनमार पर
गुम्मी केँ भँगैत छुच्छ बासनक
दारिद्रीय कन्नारोहटि
हमर गोठुला घर केँ दफानने
पिलिया कुक्कुरक केंकिआइत नवजात
मुदा,
एहनो अपतकालमे
घूर त'र बैसल लोक
उष्मा पबैत अछि एक ठेहुरी धधरा सँ
पत्नीक पहिल आलिंगन जकाँ
आ
खौंत फूकि दैत छैक
ओकर जिजीविषा केँ...।
2). विचार धारा
विचार धारा
बहैत अछि, मनुक्खक बस्ती केँ बेरबति काते-कात
बर्दास्त नहि छैक मनुक्खक गन्ह
अगुताइ मे अछि सभ नव सिद्धांत
समय सँ पहिनहि सभ्यता होयबाक लेल
वैचारिक गति, सुस्त, औंघाएल, अनमनएल सन अपन उदगम सँ फराक होयबाक उत्सव मे अलोपीत अछि
मुदा उत्साह सेरा गेल छै माड़ जकाँ
विचार, विचार-धारा एकत्व प्राप्तिक किर्तन मे लीन
स्वयं केँ ठाढ़ करैत अछि एकटा प्रतिमान जकाँ
गढ़ैत अछि किंवा गढ़बाक यत्न करैत अछि एकटा प्रतीक
परस्पर विपक्षक कोनो स्तुप सँ पैघ, निस्सन, अजोद्ध
धाराक धार सँ युक्त एकटा हथियार
छैक विपक्षक खेमा मे सेहो, बेस ललितगर, बेस चोखगर
पाँगि देमय चाहैत छैक एकहक ठारि
अनकर छाहैर के बर्दास्त करैत अछि एहि कनकनी मे
वैचारिक हारि जन्म दैत अछि
एकटा शोणिताम भेल युद्धक
राजधानीक सभ चौबटियापर टाँगल जाइत छैक लहास
नारा लगाबैत अछि शाकाहारी गीद्ध सभ - अपन पौराणिक ग्रंथक कोनो ऋचाक
अभिजातीये श्रेष्टताक पिठियौटापर बनाओल चेन्ह-चाक सँ
स्वयं केँ जोड़बा लए बिर्त्त
लोकक धरोहि पुनि चानन-ठोप करैत अछि रक्तचंदन सँ
राजधानी सँ दूर
स्मार्ट सिटी सँ दूर
मारिते रास लोक सीरौर मे धरिआबैत अछि गहुमक बिआ
विचारक धारा मध्धम भ' गेल अछि गाम अबैत-अबैत
एकटा धारा छै एतय, इज्जति कोना बाँचत
कोना हेतै कनेदान
कोना हेतै दौनी, ओसौनी
कोना हेतै साँझुक घूरक वेवस्था-बात
गिरहस्थीक ससरफानी मे ओझराएल हमर गाम केँ
नहि चिंता छैक कोनो आन्दोलनक
आइयो,
हँ आइयो,
गामक एकमात्र चौकक मूल बहसक मुद्दा छैक
भलम्माक बेटी - किए उढ़ैर गेलै
फलल्माक बेटा नहि उजिएलै
चर्चाक बिषय इहो छै - बेनीपट्टी हरलाखीक बाट बनि रहलैए
आब देखा चाही - गाम शहर जाएत
आकि,
शहर गाम आओत ?
3). चेन्ह-चाक
अहाँ केँ हिचुकी अबैत अछि ?
अबिते हएत
कटिस क' लेला सँ
संवाद चनकैत छै
चेन्ह-चाक थोड़बय मेटाइ छैक।
4). किछु निर्माल
अहाँक अंतःवस्त्रक अढ़ सँ
अकसरहाँ हुलकी मारैत हएत
हमर दाँतक छाप
जकरा भने सभ सँ नुका रखने हएब अहाँ
मुदा स्मृतिक पुरबा मे
कनकनाइत हएत
सगबगाइत हएत,
सिहैक उठैत हएत
अंतरंग क्षणक किछु निर्माल।
5). ओहि सभसँ आगाँ
जत' अहाँ ठाढ़ छी - ओतय सँ जतेक दूर धरि अबैत अछि नजरि। ओतबी टा नहि थिक धरती, ओतबी टा नहि थिक संसार, ब्रह्माण्ड। एखन धरिक देखल, भोगल सँ फाजिल देखबा लए, भोगबा लए, असोथकित विन्दु केँ करहे पड़त चौरस। ओहि सभ सँ आगाँ चलहे पड़त, भोगहे पड़त। छोड़हे पड़त भोगल कालखण्डक मोह।
संभव छैक बड़ किछु अहाँ, अपन हाथ सँ टोबने होयब। संभव छैक अहाँ बहुत किछु अपन आँखिक जोत सँ टोबने होयब। अहाँ बहुत किछु सुनने होयब। पढ़ने होयब इतिहास, भूगोल, विज्ञान। मानल बहुत रास वस्तु - जात केँ, अहाँक हाथ क' देने अछि अपैत। मुदा तेँ कि बाँचल नहि अछि निरैठ ? हम गछैत छी अहाँ चिन्हैत होयब मारिते रास गन्ह - सड़ैत लहासक गन्ह, फूलक गन्ह, मनुक्खक गन्ह जानि नहि कतोक प्रकारक गन्ह सँ नकमानि भेल छी अहाँ। तेँ की बाँचल नहि अछि किछु अन्भुआर सन गन्ह ? मारिते रास सुआद केँ जब्बहक' अछओं अछि अहाँक जीह, रेहल-खेहल अछि तीत-मीठ, नोनगर - चहटगर। तेँ की ओतबी अछि जीवनक सुआद ?
अहाँ धँगने छी ओतबी धरती, जतबा क्षेत्रफल अछि अहाँक तरबाक। अहाँ केँ बुझल अछि मातरे अहाँक प्रस्थान विन्दु।
अहाँ केँ गमल अछि मातरे अहाँ द्वारा चलित दूरी आ तरहत्थीपर अछि मातरे एकटा विस्थापन। आरंभक चौखटिपर ठाढ़, एकटा यात्रा अहर्निश करबाक अछि।
अरजलहा बौद्धिक बखारी सँ, नहि भरबाक चाही माथ। शेष थिक एकटा विस्तृत अकास। यात्राक क्रम मे छुतिया जाइत छै, पुरान जग्गह, पुरान लोक। संग रहि जाइत छै, बाकुट भरि भाववाचक संज्ञा। आ ओहो समयक ढ़ेकी मे कुटाइत, छटाइत अवशेष भ' गिरहस्थीक व्याकरण मे सर्वनाम जकाँ उपयोग होइत रहैत छैक, बेर-कुबेर।
संघर्षक महिखा मे रहरहाँ कबिलौतीक बलि देबय पड़ैत छैक। पाकल कदिमा जकाँ कतोक बेर भंगए पड़ैत छै। नव स्वरुप अखतियार करबा लए भंगएब आवश्यक छैक। ब्रह्माण्डक कोन कारक द'ढ़ अछि, के साबूत अछि एतय ? दू फांक शिव छथि, तखनहि प्रकृति अछि। अजस्र खण्ड सुरुज भेला उत्तर चमकैत अछि - धरा मंगल आदि ग्रह। धरा स्वयं दू हिस थिकीह, तखनहि चान छथि।
प्रत्येक क्षण एकटा अवसरि थिक। प्रत्येक डेग एकटा संभावना थिक। अथबल नहि थिक समय। अथबल केँ नहि होइत अछि भविष्य। हम चलब - ओहि सभ सँ आगाँ, जतेक हम चलि चुकल छी।
●●●
मैथिल प्रशान्त चर्चित युवा कवि छथि। हिनक गणना मैथिली कविताक भविष्यक एकटा नीक संभावनाक रूप मे कएल जाइत छनि। 'अखरा चान' आ 'समयक धाह पर' शीर्षक सँ हिनक दू गोट काव्य-संकलन दृश्य मे छनि एवं 'घाम होयबाक अकुलाहटि' शीर्षकक एकटा सँग्रह प्रकाशनक बाट मे छनि। एकरा अतिरिक्त विभिन्न पत्र-पत्रिकादि मे नियमित रचना प्रकाशित-प्रशंसित आ एलबम आदिक लेल गीत लेखन।
हिनका सँ maithil.pb@gmail.com पर सम्पर्क कएल जा सकैत अछि।
प्रत्येक डेग एकटा संभावना थिक Reviewed by e-Mithila on जनवरी 03, 2020 Rating:
सदस्यता लें टिप्पणियाँ भेजें ( Atom )


text: शताब्दीसँ बेसीक इतिहास रहल मैथिली गजलके खास क' पछिला एक दशकसँ गजल रचना आ संग्रहक प्रकाशनमे गुणात्मक आ परिमाणात्म दुन्नू हिसाबे वृद्धि भ' रहल छै । एहि क्रममे किछु संग्रह इतिहास रचि पाठक सभक हियामे छाप छोडि देलकै तँ किछु एखनो धरि नेङराइते छै । कारण सृजनकालमे कोनो नै कोनो अंगविहिन रहि गेलै सृजना । संग्रहक भीड़मे समाहित सियाराम झा 'सरस' जीक पोथी 'थोड़े आगि थोड़े पानि' पढबाक अवसर भेटल । जकरा सुरुसँ अन्त धरि पढलाकबाद एकर तीत/मीठ पक्ष अर्थात गुणात्मकताक सन्दर्भमे विहंगम दृष्टिसँ अपन दृष्टिकोण रखबाक मोन भ' गेल । पहिने प्रस्तुत अछि पोथीके छोटछिन जानकारी: पोथी - थोड़े आगि थोड़े पानि विधा - गजल प्रकाशक - नवारम्भ, पटना (2008) मुद्रक - सरस्वती प्रेस, पटना गजल संख्या - 80टा पोथीमे जे छै थोड़े आगि राखू थोड़े पानि राखू बख्त आ जरुरी लै थोड़े आनि राखू (पूरा गजल पृष्ठ 85 मे) सरस जी प्रारम्भिक पृष्ठमे गहिरगर भावसँ भरल र्इ शेर प्रस्तुत केने छथि जे कि पोथीके नामक सान्दर्भिकता साबित क' रहल छै । पोथीमे 'बहुत महत्व राखैछ प्रतिबद्धता' शीर्


text:
मिथिलाभरिक रेलवे टीसन पर मैथिली मे उद्घोषणा होएबाक चाही, ई आवश्यक छै. बहुतो स्थानीय यात्री हिंदी-अंगरेजी ठीक सं बुझबा मे असमर्थ छथि. हालांकि आब हिंदी-अंगरेजी शिक्षाक प्रसार आ मैथिलीक अवहेलनाक चलते स्थिति बहुत बदलि गेल छै. हिंदी नै बुझनिहार लोकक संख्या खूब कम भ' गेल अछि. तथापि मातृभाषाक महत्व सर्वोपरि होइत अछि. कोनो थोपल भाषा सं बेसी लोक मे मातृभाषाक आग्रह रहैत अछि से स्वभाविक.
मैथिली संवैधानिक भाषा अछि, संगहि रेलवे प्रावधानक अनुसार स्थानीय भाषा मे उद्घोषणा अनिवार्य अछि. रेल अधिकारी ओ जन चेतनाक अभाव मे मैथिली कें अवहेलित कएल जा रहल छल.
रेलवे टीसन पर मैथिली उद्घोषणा कें ल' अनेक मैथिली-मिथिला सं जुड़ल संस्था सभ प्रयासरत छल, फलस्वरूप मधुबनी ओ दड़िभंगा सहित क्षेत्रक किछु टीसन पर मैथिली मे उद्घोषणा शुरू भेल जे आब शिथिल भेल जा रहल अछि. कखनो मैथिली मे होइए त' कखनो नै. मने जे अवस्था अछि, मैथिली उद्घोषणा बन्नो भ' सकैत अछि जओं समय-समय पर मैथिली कार्यकर्ता एहि पर धियान नै देथि त'.
रेलवे टीसन पर मैथिली उद्घोषणा कें ल' अनेक मैथिली-मिथिला सं जुड़ल संस्था सभ प्रयासरत छल, फलस्वरूप मधुबनी ओ दड़िभंगा सहित क्षेत्रक किछु टीसन पर मैथिली मे उद्घोषणा शुरू भेल जे आब शिथिल भेल जा रहल अछि. कखनो मैथिली मे होइए त' कखनो नै. मने जे अवस्था अछि, मैथिली उद्घोषणा बन्नो भ' सकैत अछि जओं समय-समय पर मैथिली कार्यकर्ता एहि पर धियान नै देथि त'.
आउ एतय सुनै छी पूर्व मे रिकार्ड कएल मैथिली उद्घोषणा...


text:
आइ जखन लोकक बीच सं संवादधर्मिता कम भेल जा रहल छैक..दू पीढ़िक मध्य संवाद लगभग बन्न जकां भऽ गेल छैक ; एहन समय मे सोशल मीडिया लोक मे संवाद स्थापित करबाक कला नव ढंग सँ परिभाषित कऽ रहल अछि. जीओसाइट्स नामक नेटवर्किंग चैनल ओ पहिल सोशल साइट छल जे सभ सँ पहिने चर्चा मे आएल छल. आइ फेसबुक, ट्विटर, ब्लाॅग, गूगल प्लस, स्काइप, व्हाॅटसएप, हाइक, लिंक्डइन, मायस्पेश, वी चैट सन-सन मारिते रास सोशल नेटवर्किंग साइट अछि जे सम्पूर्ण विश्व कें एक सूत्र मे बान्हि रहल अछि. एहि मे सभ सँ बेसी चर्चित सोशल चैनलक बात करी तँ निस्संदेह फेसबुक सभ सँ बेसी चर्चित ओ लोकप्रिय सोशल मीडिया अछि. आजुक समय मे हर दोसर आदमी इंटरनेट उपभोक्ता अछि जाहि मे हर आयु वर्ग लोक सम्मिलित छथि आ सोशल मीडिया दुनियाभरि मे अंतर्जाल पर होमऽ बला नंबर वन गतिविधि अछि. वा ई कहल जाय की आजुक समय सोशल मीडियाक अछि तँ एहि मे सेहो किनको कोनो अतिश्योक्ति नहि होयबाक चाही !
जकर उत्तर बहुते सहज ओ सरल अछि. जेना कि ऊपर अहाँ पढ़लहुं जे एखन सोशल मीडिया लोक कें अपन मोनक अभिव्यक्ति साझा करबाक सभ सँ नीक, कारगर आ सरल माध्यम छैक. एसगर भारत मे 22.3 मिलियन लोक ट्विटर आ 113 मिलियन लोक फेसबुक पर सक्रिय छथि. आ जखन देश भरि मे एतेक भारी संख्या मे लोक सोशल नेटवर्किंग साइट सभ पर एक्टिव छैक तँ निश्चित रूप सँ ओहि एक्टिव लोक मे मिथिलाक लोकक संख्या सेहो हेतैक ! आ से वर्तमान मे फेसबुक पर मिथिला-मैथिली सँ संबंधित बनाएल गेल सयो सँ बेसी ग्रुप एवं पेज, सोशल चैनल ब्लाॅगर पर एक्टिव मारिते रास ब्लाॅग तथा अनेंको ऑनलाइन मैथिली न्यूज पोर्टल एहि बात कें प्रमाणित करैत अछि.
जकर उत्तर देमऽ सँ पहिने हम अपनेक ध्यान वर्तमान मे बहराय बला मैथिलीक पत्र-पत्रिका दिस लऽ जाय चाहब. जकरा देखलाक बाद सभ सँ पहिने ध्यान एहि बात पर जाएत जे पछिला किछु बर्ख सँ मैथिली मे कोनो नव लेखक नहि आबि रहल छैक. जाहि पर चिंता जतबैत मैथिलीक वरिष्ठ लेखक-आलोचक-भाषाविद् गोविन्द झा जी कहैत छथि जे जौं नवतुरिया एहिना मैथिली सँ कटैत रहताह तँ मैथिली एक दिन विलुप्त भऽ जेतीह.
मुदा सोशल मीडियाक आगमनक बाद आइ स्थिति एकर ठीक उलट छैक. आइ एक दोसरा कें देखा-देखी अगबे नवतुरिया सोशल नेटवर्किंग साइट सभ पर मातृभाषा मैथिली मे लिखि रहल छथि आ से खूब लिखि रहल छथि..नीक लिखि रहल छथि. जकर पूरा श्रेय सोशल मीडिया कें भेटैत छैक. एतबा धरि जे आइ हमहुं जे किछु मैथिली मे लिखि रहल छी एकरा पाछां सेहो सोशले मीडियाक हाथ अछि. एखन फेसबुक पर मिथिला-मैथिली सँ संबंधित सयो टा सँ बेसी समूह एक संग सक्रिय अछि. जाहि मे किछु समूह सब मे सदस्य संख्या बीस बीस हजार धरि छैक. एहि समूह सभ मे मैथिली कविता, कथा, गजल, आलेख आ आदि-आदि विधाक रचनाक संग-संग मिथिला-मैथिली सँ संबंधित मारिते रास समस्या आदि पर नियमित चर्च-बर्च होइत भेटत.
ब्लाॅग लेखनक बात करी तँ लमशम सय टा सँ बेसी ब्लाॅग सेहो एखन मैथिली मे एक संग एक्टिव अछि. उदाहरणार्थ मैथिली अनुशीलन, सिंगरहार, मिथिला आ मैथिली, कतेक रास बात, हेल्लो मिथिला, अनचिन्हार आखर, मैथिली पुत्र आदि-आदि वर्तमान समयक किछु चर्चित मैथिली ब्लाॅग अछि.
ऑनलाइन पत्रिकाक बात करी तँ विदेह ई पत्रिकाक रूप मे एकटा मैथिली पाक्षिक ई पत्रिका सेहो एखन नियमित रूप सँ चलि रहल अछि ओतहि ई-मिथिला नामक एकटा पूर्ण साहित्यिक पोर्टल सेहो एखन मैथिली मे चलाओल जा रहल छैक.
एहिना प्रिन्ट मीडिया सँ लगभग विलुप्त भऽ गेल मैथिली पत्रकारिता कें सेहो एखन सोशले मीडिया जिऔने अछि. वर्तमान समय मे इसमाद, मिथिला मिरर, मैथिली जिन्दाबाद, मिथिमीडिया, नवमिथिला, मिथिला प्राइम सन-सन ऑनलाइन मैथिली न्यूज चैनल नियमित रूप सँ चलाओल जा रहल छैक. एहि न्यूज पोर्टल सभ द्वारा कयल जा रहल निरंतर प्रयास ई विश्वाश दियाबैत अछि जे सोशल मीडिया कें रहैत कहियो मैथिली पत्रकारिता विलुप्त नहि हेतैक.
ओतहि एम्हर किछु मास सँ SappyMart नाम सँ सोशल मीडिया पर एकटा ऑनलाइन मैथिली बुक स्टोर बना कऽ मैथिली पोथीक मार्केटिंग आ बेचबाक प्रयास सेहो कयल जा रहल अछि. जकरा माध्यम सँ मात्र एक क्लिक सँ सम्पूर्ण भारत मे कोनो ठाम घर बैसल लोक मैथिली पोथी कखनहुं कीनि सकैत छथि आ लोक कीनियो रहल छैक जे कि ई विश्वाश दियाबैत अछि जे मैथिली कहियो विलुप्त नहि हेतीह !
साल 2015 मे सोशल मीडिया मैथिली मे एकटा आर अध्याय जोड़लक जकरा अंतर्गत एहि नेटवर्किंग साइट्सक माध्यम सँ प्रचार-प्रसार कऽ अकासतर बैसकी, साहित्यिक चौपाड़ि, सांझक चौपारि पर सन-सन अनौपचारिक मैथिली गोष्ठी कें सेहो अंजाम देल जा रहल अछि.
(मूलतः विद्यापति मैथिल युवा मंचक स्मारिका-२०१६ मे प्रकाशित)


text:
स्वेज नहर
स्वेज नहर (अरबी: قناة السويس Kanāt El Sewēs) इजिप्टमे अवस्थित भुमध्य सागर आ लाल सागरके जोडैवला मानव निर्मित जहाजी नहर छी । एकर निर्माण सन् १८५९ सँ सन् १८६९ क बीच स्वेज नहर कम्पनीद्वारा भेल छल । एकर निर्माणक १० वर्ष बाद, १७ नवम्बर, १८६९ मे आधिकारिक रुपमे खुला कएल गेल छल । ई नहर जहाजसभके भुमध्य सागर आ लाल सागर भऽ उत्तर प्रशान्त आ उत्तरी हिन्द महासागर पहुँचैक लेल अनुमति दैत अछि आ यात्रा लगभग ७,००० किलोमिटर (४,३०० माइल) छोट बनाबैत अछि । ई नहर स्वेज शहरक उत्तरी भाग सेड बन्दरगाह सँ दक्षिणी भाग तेव्फिक बन्दरगाह धरि लम्बा अछि । एकर उत्तरी आ दक्षिणी च्यानल मिलाए ई नहरक लम्बाई १९३.३० किमी (१२०.११ माइल) अछि । सन् २०१२ मे ई नहर भऽ १७,२२५ (प्रतिदिन ४७) जहाज पार केनए छल ।[१]
इतिहास[सम्पादन करी]
सन्दर्भ सामग्रीसभ[सम्पादन करी]
- ↑ "Yearly Number & Net Tone by Ship Type, Direction & Ship Status", Suez Canal, अन्तिम पहुँच Apr २३, २०१४।
|deadurl=प्यारामिटर ग्रहण नै केलक (सहायता)


text:
कलुआही,
बुध दिनक हटिया, चारुकात भीर-भार, बेपारी आ खरीदारक हल्ला-गुल्ला, कियो बेचैमे व्यस्त तँ कियो कीनैमे मस्त | दीनानाथजी अपन कनियाँ संगे हटियामे प्रबेश कएलथि |
हाटक मुँहेपर एकटा सात-आठ बर्खक बच्चिया
हाथमे धनी-पात लेने हल्ला करैत, "एक रुपैयाकेँ दू मुठ्ठी, एक रुपैयाकेँ दू मुठ्ठी"
मुदा
सभ कियोक ओकर बातकेँ अनसुना करैत हाटक भीरमे बिलीन भेल जाए |
दीनानाथजी सेहो ओकर बातकेँ सुनैत हाटक भीरमे मिल गेलाह |
दू घंटा बाद, जखन दीनानाथजी अपन खरीदारी
कएलाक बाद हाटक मुँहपर वापस एला तँ देखला, धनी-पात बाली बच्चिया पूर्ववत असगरे
हल्ला करैत | दू
मिनट मोन भए
ओहिठाम ठार भेला | हुनक कनियाँ, "चलून' धनी-पात तँ अपने बारीमे बड्ड अछि "
दीनानाथजी,
"कनी रुकू |
" कहैत आगू
धनी-पात बाली बच्चियासँ,
"कोना दै छिही
बुच्ची"
बुच्ची,
" बाबू एक रुपैयाकेँ दू मुठ्ठी, मुदा एखन तक किच्छो नै बिकेल, अहाँ एक रुपैयाकेँ तीन मुठ्ठी लए लिअ | "
दीनानाथजी,
"सभटा कतेक छौ |"
बुच्ची
गनैत, "एक,दू,- - सात, आठ - - - बारह,तेरह - - - उनैस, बीस, बीस मुठ्ठी बाबूजी |"
दीनानाथजी,
"सभटा दय दे |"
कनियाँ,
"हे-हे की करब ?"
दीनानाथजी कनियाँकेँ इशारासँ चुप करैत, अपन कुर्ताक जेबीसँ एकटा दस रुपैयाक नोट निकालि कए
बुच्चीकेँ देला बाद धनी-पात लैत, ओहिठामसँ बिदा भए गेला |
घर अबैत, दलानपर बान्हल जोड़ भरि बरद, हुनक आहटेसँ अपन-अपन कान उठा कए मानु सलामी देबअ लागल |
ओहो आगू आबि कs सिनेहसँ दुनूकेँ माथ होँसथति, अपन झोरीसँ धनी-पात निकालि नाइदमे दए
देलखिन्ह | ई देखि कनियाँ, "ई की कएलहुँ दस रुपैयाक धनी-पात बरदकेँ दए देलियै, एतेककेँ घास लेतहुँ तँ बरद भरि दिन खैतए | "
दीनानाथजी,
"कोनो बात नहि दस
रुपैया तँ सभकेँ देखाइ छैक मुदा ओइ धनी-पात बाली बच्चियाकेँ मुँहपर जे
असंतोस,निरासा आ दुखक भाव रहैक ओ केकरो नै
देखाइ | आ
देखलीयै बिकेला बादक खुशी, ओहि
खुशीक मोल कतौ दस रुपैयासँ बेसी हेतैक |"
*****
जगदानन्द
झा 'मनु'


text:
'ई-मिथिला' पर आइ सुभाष चन्द्र यादव'क हाले प्रकाशित उपन्यास
'गुलो' जकर लोकार्पण पटना मे सम्पन्न दोसर मैथिली लिटरेचर फेस्टीवल मे कयल
गेल छल, कें एकटा मनलग्गू अंश देल जा रहल अछि. जनतब हो कि ई
उपन्यास एहि सँ पहिने मैथिली द्विमासिक पत्रिका-मिथिला दर्शन मे धारावाहिकक रूप मे
प्रकाशित भ' चुकल छल, आ पछिला किछु समय सँ अपन भाषा एवं वर्तनीक
ल' कें लगातार विवाद मे बनल अछि, जकरा सुभाषचन्द्र यादव द्वारा 'पचपनिया
मैथिली'क नाम देल गेल अछि. पोथीक अंश' ओकर भाषा ओ वर्तनी मे बिना कोनो सुधार
संग देल जा रहल अछि, पढ़ि क' अपन विचार देब~माॅडरेटर.
'हमरा चिन्है छिही ? ने चिन्है छिही त' चिन्ह ले. हम छिऐ गुलो
मंडल. अही चौक पर घर छै. हमरा संगे ठेठपनी केलही त' बूझि ले. हम छिऐ गुलो
मंडल.'- ककरो पर खिसिआयल त' गुलो इएह कहै छै.
पचास-पचपन सालक गुलो लिकलिक पातर-ए. चाह बेचइ-ए. दोकान पर
बैठल-बैठल खोंखी करैत रहइ-ए. दम्मा छै. घरनियो रोगाहि छै. ओकरो दम फुलैत
रहै छै. ऊ दोकानक एक कात मे बैठल रहइ-ए. कोनो काज नै करइ-ए. दोकान
टुकदुम-टुकदुम चलै छै. बस डेढ़-दू सेर दूधक खपत. आ सेर तीन पौवा दूधक चाह
त' ऊ सब अपने पी जाइ-ए. ओकर परिवार मे सब चहक्कर छै. दू बेर भोर आ दू बेर
सांझ चाहबे करी.
गुलो पहिने गोंठ सिपौल मे रहै. आब कोसी चौक पर रहइ-ए. गोंठ मे
मरौसी बासडीह रहै ; घर रहै. गुलोक बाप रेलवे मे पेटमेन रहै. गुलो आ गुलोक
दुनू बहीन छोटे रहै, तबे माय मरि गेलै. गुलोक बाप मुनीलाल पर बिपति पड़ि
गेलै. नौकरी करय कि बाल-बच्चा कए पोसय ? बनरजी साहेब सहरसा मे रेलवेक बड़ा
बाबू रहै. बड़ा बाबू लए मुनीलाल सिपौल सए माछ लाए जाइ. बड़का-बड़का जिन्दा
कबइ. तैं बड़ा बाबू कए मुनीलाल बड़ प्रिय. मुनीलाल नौकरी छोड़ि देत त' ओहन
सुंदर माछ बड़ा बाबू कए के खिएतै ? बड़ा बाबूक मन नै रहै जे मुनीलाल नौकरी
छोड़य. सेहो रेलवेक सरकारी नौकरी. लेकिन नौकरी नै छोड़त त' धीयापूता कए के
पोसतै ?
बड़ा बाबू कहलकै- 'मुनीलाल, हम कोहने नेही सोकता तुम चाकरी कोरो ना चाकरी छोड़ दो. तोमारा मोरजी'.
मुनीलाल नौकरी छोड़ि देलक. घरे लग चाहक दोकान शुरू केलक. दोकानेक कमाइ सए
धीयापूता कए पोसलक. बेटा-बेटीक बियाह केलक. सब कए सखा-संतान भेलै. जेठकी
बेटीक भाग नीक नै रहै. तीन संतानक बाद ओकर मांग पोछाय गेलै. ससुरारि मे
अभेला हुअय लागलै त' मुनीलाल बेटी आ नाति-नातिन कए अपने लग लाए आनलक. नाति
कए चाहक दोकान पर राखय लागल. नाति चरफर-चलाक रहै. एक बेर मुनीलाल बेराम
पड़ल त' नाति अकसरे दोकान सम्हारि लेलकै. तहिया सए वएह दोकान चलबय लागल.
बाद मे नाना कए ठकि कए बासडीह लिखा लेलक. गुलो कए ओतए सए भागय पड़लै. गोंठ
सिपौल छोड़ि कए कोसी कए कोसी चौक, सिपौल आबि गेल. रोड कात मे बिहार सरकारक
जमीन पर बसि गेल आ चाहक दोकान शुरू केलक. गुलो अपन भगिना कए कहियो माफ नै
केलक. भगिना आब पैसावला भाए गेल छै आ गुलो कंगाल.
रेलवे मे रहैत मुनीलाल लोहा-लक्कड़क बहुत सामान बनबेने रहय.
छोट-पैघ खुरपी, कोदारि, खंती, दबिया, कुड़हरि, भाला, बरछी. ई सब अखनियो
गुलोक घर मे छै. इएह ओकर बपौती छिऐ. बाप-पुरखाक छोड़ल और कुइछ नै छै. गुलो
अथाह चिन्ता मे पड़ल रहइ-ए. ओकरा कहियो कोय हंसैत नै देखने हेतै.
रिनियाँ बहुत सुंदर छै. अपन जेठकी बहीन रूनियाँ सए बेसी
सुंदर. एक त' रूने ततेक सुंदर रहै जे ओकर बियाह ओहिना भाए गेलै. गुलो कए
कुइछ रहबो नै करै जे दइतिऐ. दस गोटय कए खिया देलकै सएह बहुत. लेकिन रिनियाँ
त' जुलूम छै. हंसइ छै त' बुझाइ छै जेना फूल झड़ैत हो. फूले सन उज्जवल
हंसी. रिनियाँक हंसी मे जादू छै. चुम्मक जकां खींचै छै. निश्चल निर्मल
हंसी. इजोरिया जकां छिटकैत. ओकर चलइ के, बोलइ के, ताकइ के ढंग लोग कए मोहि
लइ छै. जे देखलक देखिते रहि गेल.
रिनियाँ ककरो कुइछ कहि दइ छै. बात केहनो रहौ, खराब नै लागै
छै. एक टका मे दू गो बीड़ी दइ छै. रिनियाँ कए दू गो देलक त' कहै छै- 'ईह
बुढ़बा ! दुइए गो !' बीड़ीवला एकटा और दाए दए छै.
पावरोटी वला कए कहलक- 'हौ ! तू बड़ कंजूस छहक !' आ लहकलहा पावरोटी उठा लेलक. बेकरी बला टुकुर-टुकुर ताकैत रहल.
ककरो केला खाइत देखलक त' बाजल- 'भैया, अपने टा खाइ छहक !' आ ऊ एगो केला दाए देलक.
रिनियाँ कए चप्पल नै छै.अइ शीतलहरी मे खालीए पएरे दोकानक टहल
टिकोरा करइ-ए. दूर मे गड़ल कल पर सए पानि आनइए. चाहवला गिलास धोइ-ए. कखनू
चीनी त' कखनू पत्ती आनय दोकान जाइ-ए. पएर ठरि कए लोहा भाए जाइ छै. कहियो
छोटुआक चप्पल पहीर लेलक त' दुनू भाइ-बहीन मे मारिपीट भाए जाइ छै.
अंगना घर मे झाड़ू देनाइ, बरतन मांजनाइ आ भनसा केनाइ रिनियाँक
ड्यूटी छिऐ. माय बैठल-बैठल अढबैत रहै छै. मायक अढायब रिनियाँ कए खराप लागै
छै. ऊ त' अपने मने सबटा काज करिते छै. तइयो माय कंठ पर चढ़ल रहै छै.
रिनियाँ पिनकि जाइ छै- 'नै करबौ.'
'हे देखने जाहक अइ छौड़ी कए !' माय कहै छै.
रिनियाँ रोख नै राखइ-ए. लगले काज मे भीड़ि जाइ-ए जेना कुइछ
भेले ने हो. कतबो गारि, कतबो बात-कथा कहौ, रिनियाँ बिसरि जाइ-ए. आ अंगने सए
निहोरा करइ-ए -'बबा, कनी टा चाह हमरो दएह'.
'देखबहक छौड़िए ! काए बेर पिबही गे !'-बबा तमसाइ छै.
रिनियाँ कोनो उतारा नै दइ-ए आ चुपचाप झाड़ू लगबैत रहइ-ए. ओकरा इसकूल मे
पांच सय टाका भेटल रहइ. पोशाक राशि. दीदीजी कहने रहइ-'जुत्ता कीन लिहे.'
रिनियाँ पूछै छै-'बबा, कहिया कीन देबहक ?'
'लीहे ने. कीन देबौ.'- बबा सब दिन इएह गप कहै छै. कहियो कीनइ नै छै.
एक दिन रिनियाँ कहलकै- 'बबा, पांच गो टका दएह'.
'की करबिही ?'
'मेला देखबै'.
'ईह ! बड़ भेली-ए मेला देखैवाली. एतए सए भागबे कि नै ?'- बबा उखड़ि गेलै.
रिनियाँ पर रणचंडी सवार भाए गेलै. फुफकार छोड़लक- 'पांच सौ
लाइब कए देलियह. सबटा चाटि गेलहक आ पांच टका निकालै मे दांती लागै छह !'
गुलो फक पड़ि गेल. रिनियाँ हनहनाइत अंगना चलि गेलै.
(सुभाषचन्द्र यादवक उपन्यास 'गुलो' किशुन संकल्प लोक, सुपौल
द्वारा प्रकाशित कयल गेल अछि, पोथी मैथिलीक पहिल ऑनलाइन बुक स्टोर
Sappymart पर उपलब्ध अछि अहां अपन प्रति ओतय सं कीन सकैत छी)


text:
मुख्य पृष्ठ सभटा टैग Bihar flood
Tag: bihar flood
राहत! बिहार मे बाढि प्रभावित कें अहि सप्ताह सं भेटत 6-6...
बिहार मे बाढि ग्रस्त इलाका कें हरेक प्रभावित परिवार कें सरकारक ओर सं 6-6 हजार देबाक प्रक्रिया शुरू भ' गेल अछि। राहत शिविर मे प्रभावितक सूची बनाओल जा रहल अछि। नकदीक संगे जिनकर घर, कपड़ा आ बर्तन कें नुकसान भेल होयत, हुनका अहि सप्ताह सं पैइसा मिलय लागत।
संकट में अन्नदाता: कोरोनाक बाद बाढि बहा ल’ गेल किसानक आस,...
रबी मे कोरोना सं झुलसलाक बाद मानसून किसान मे आस जगओने छल। साल बाद आषाढ़ मे एतय बेसि बारिश भेल छल । किसान बेसि क' धनरोपनी सेहो केने छला। फसल लहेनाइ शुरू भेल छल की सावन किसानक आस पर पानि फेर देलक।
फ़ेमस YouTuber कैरी मिनाटी बिहारक बाढ़ि प्रभावित कें देलनि 11 लाख
YouTuber कैरी मिनाटी बिहारक बाढ़ि मे प्रभावित लोक सबकें लेल 11 लाख रुपया दान केलनि अछि. कैरी मिनाटी ई पैइसा सीएम राहत कोष मे जमा केलनि.
मूसलाधार पानि सं पटना आ मुजफ्फरपुर जलमग्न- Flood in Bihar
दू दिन सं भ' रहल मूसलाधार पानि सं बिहारक राजधानी पटना आ मुजफ्फरपुर शहर फेर जलमग्न भ' गेल अछि। एतबे नै लोक सब कें घरक भीतर धरि पानि भैर गेल जाहिमे हुनका सबकेँ बहुत मुसीबत कें सामना करय परल।
सीतामढ़ी, दरभंगा, मुजफ्फरपुर समेत बिहार कें 8 जिलाक 3 लाख आबादी...
बाइढ़क चपेट मे बिहार कें 8 जिला आबि गेल अछि। प्रभावित जिला मे सीतामढ़ी, शिवहर, सुपौल किशनगंज, दरभंगा, मुजफ्फरपुर, गोपालगंज आ पूर्वी चंपारण शामिल अछि। अहि आठ जिलाक 37 प्रखंडक 153 पंचायत बाइढ़क चपेट मे अछि।


text:
कोरोना महामारी कें अहि नाजुक मोड़ पर राजनीति आ चुनाव सेहो बदलल जा रहल अछि. एकर सबसा पहिल असर बिहार मे देखय लेल मिल सकेत अछि, जतय अहि साल कें अक्टूबर आ नवंबर मे विधानसभा चुनाव प्रस्तावित अछि.
कही दी जे, कोरोना वायरस संकट सं पूरा देश जूझ रहल अछि. एना मे आबय वला दिन मे राज्य भरि मे चुनाव सेहो होयत. चुनाव आयोग कोविड-19 मरीज कें लेल वोटिंग प्रक्रिया मे बदलाव केलनि अछि. आब कोविड मरीज आ 65 वर्ष सं अधिक उम्र कें लोक पोस्टल बैलेट पेपर कें माध्यम सं वोट द’ सकता.
कोरोना महामारी क’ देखैत केंद्र सरकार एकटा प्रस्ताव क’ मंजूरी देने अछि, जाहिमे कोविड मरीज जे कोनो संस्थान या होम क्वारनटीन मे रह रहल अछि या जिनकर उम्र 65 वर्ष सं ज्यादा अछि, ओ पोस्टल बैलेट पेपर कें माध्यम सं वोटिंग क’ सकेत अछि. आयोग कें ई निर्देश बिहार चुनाव मे सेहो देखबाक मिलत.
चुनाव आयोग केर तैयारी
कही दी, चुनाव आयोग केर सिफारिश पर 22 अक्टूबर 2019 क’ 80 वर्ष सं अधिक आयु कें वरिष्ठ नागरिक आ विकलांग व्यक्तिक लेल पोस्टल बैलेट सुविधा क’ सक्षम करय वला कानूनी संशोधन, हुनका हुनक घर पर वोटिंगक विकल्प देबाक लेल लाओल गेल छल. अहि तर्ज पर आयोग आब कानून कें दायरा क’ बढ़ाबाक लेल कानून आ न्याय मंत्रालय सं सिफारिश केने अछि जे 65 वर्ष सं अधिक आयु कें सभ’ मतदाता कें संगे सभ’ कोविड -19 संक्रमित मतदाता क’ पोस्टल बैलेट सं वोट करबाक सुविधा देल जायत. अहिसँ पोलिंग स्टेशन पर लगय वला भीड़ कम होयत आ कोरोना कें खतरा सेहो कम होयत.


text:
नवका- पुरनका लेख सर्च करु...
दिल्ली में मैथिली अकादमी
दिल्ली में मैथिली अकादमीक स्थापना कएल जाइत. एकर घोषणा दिल्ली के मुख्यमंत्री शीला दीक्षित मिथिला विभूति स्मृति पर्व समारोह में कएलथिन्ह. दिल्ली के मावलंकर हॉल में आयोजित मिथिला विभूति (विद्यापति, सलेस लोरिक, अमर शहीद ललित नारायण मिश्र, सूरज नारायण सिंह, डॉ आदित्य नारायण झा, भोला पासवान शास्त्री, कर्पुरी ठाकुर, नागार्जुन एवं ब्रजकिशोर वर्मा मणिपद्म ) स्मृति पर्व समारोह 2007 के उद्घाटन के मौका पर मुख्यमंत्री कहलथिन्ह जे दिल्ली में मैथिली आ भोजपुरी अकादमी के स्थापना के लेल जे सरकारी खानापू्र्ति छै ओकरा तीन चारि महीना के भीतर पुरा कए लेल जाएत.
मिथिला विभूति स्मृति पर्व समारोह... विद्यापति स्मृति समारोह... के आयोजन अखिल भारतीय मिथिला संघ के तरफ सं भेल. सभाक अध्यक्षता पूर्व सांसद श्री आर पी यादव कएलाह. एहि समारोह के स्वागताध्यक्ष मधुबनी के सांसद आओर केन्द्रीय मंत्री डॉ शकील अहमद छलाह. ओ मिथिलाक परम्परा के मुताबिक पाग आ शाल सं मुख्यमंत्री के स्वागत कएलथिन्ह. एहि अवसर पर कएटा विधायक आ विद्वान सभ सेहो उपस्थित छलाह..हुनकर स्वागत सेहो पाग..शाल सं कएल गेल. स्वागत के बाद मुख्यमंत्री शीला दीक्षित महाकवि विद्यापति के चित्र पर माला पहिना आ दीप जला समारोह के उद्घाटन कएलिह. ओ दिल्ली के विकास में बिहारक लोक के भूमिका के सराहना कएलथिन्ह.. एहि अवसर पर मिथिलाक विकास सं संबंधित मुद्दा सभ सेहो उठल. अखिल भारतीय मिथिला संघ के महासचिव श्री विजय चंद्र झा जीक तरफ सं एहि मौका पर मुख्यमंत्री के सामने जे मांग राखल गेल ओहि में प्रमुख अछि... दिल्ली में मैथिली अकादमी के स्थापना होय... छठ पावनि पर छुट्टीक घोषणा होय... दिल्ली विश्वविद्यालय में मैथिली बेंचक स्थापना कएल जाए...कोलकाता विश्वविद्यालयत तरहें एहिठाम सेहो मैथिली में पढ़ाई शुरू होय... संगहि- संग विद्यापति... आदित्य नाथ झा आओर ललित बाबू के नाम पर सड़कक नाम राखल जाय. केंद्रीय मंत्री डॉ शकील अहमद कहलथिन्ह जे मिथिलांचल में रेल सम्पर्क के जाल बिझाउल जाइत... लौकहा..मधुबनी...बेनीपट्टी होयत सीतामढ़ी के जोड़ल जाइत.. हर गाम घर के टेलीफोन से जोड़त जाइत.
एहि समारोह में मैथिली के आठम अनुसूची में शामिल भेला खुशी सेहो व्यक्त कएल गेल आ बताओल गेल जे एहि बेर यूपीएसी... सिविल सर्विसेज में 12 टा लोक मैथिली सं परीक्षा दए रहल छथि... बीपीएससी के परीक्षा में सेहो सैकड़ों लोक मैथिली विषय सं शामिल होयताह.
एहि समारोह लेल अखिल भारतीय मिथिला संघ के जतेक प्रशंसा कएल जाय कम अछि... एहि तरहक कार्यक्रम... समारोह सं अपन इलाका...गाम घरक लोक सं मिलय के मौका मिलैत अछि...आजुक आधुनिक ...तेज रफ्तार सं भागैत दुनिया में ओ अपन लोक सं मिलय लेल दु पल दैत छथिन्ह... मौका उपलब्ध करैत छथिन्ह ई बड़का बात अछि. हम उम्मीद करैत छी जे ओ साल में दु-चारि टा एहन समारोह.. कार्यक्रम करबाबैत रहता जाहि सं लोकक के मनोरंजन तं होयबे करत... मिथिलांचलक समस्या...दुख-सुख...परेशानी सं दु-चारि होबाक मौका सेहो मिलत.आओर जखन तक एहि सभ के जानबय नहिं तखन तक एकरा दूर करय के प्रयास कोना होयत.एहि के लेल संघ के महासचिव विजय चंद्र जी के खासतौर पर बधाई के पात्र छथि. मिथिलाक विकासक लेल हिनके जकां लोकक जरूरत छै जे एहि तरहे अभियान में जी-जान सं जुटल रहताह.
मिथिला विभूति स्मृति पर्व समारोह... विद्यापति स्मृति समारोह... के आयोजन अखिल भारतीय मिथिला संघ के तरफ सं भेल. सभाक अध्यक्षता पूर्व सांसद श्री आर पी यादव कएलाह. एहि समारोह के स्वागताध्यक्ष मधुबनी के सांसद आओर केन्द्रीय मंत्री डॉ शकील अहमद छलाह. ओ मिथिलाक परम्परा के मुताबिक पाग आ शाल सं मुख्यमंत्री के स्वागत कएलथिन्ह. एहि अवसर पर कएटा विधायक आ विद्वान सभ सेहो उपस्थित छलाह..हुनकर स्वागत सेहो पाग..शाल सं कएल गेल. स्वागत के बाद मुख्यमंत्री शीला दीक्षित महाकवि विद्यापति के चित्र पर माला पहिना आ दीप जला समारोह के उद्घाटन कएलिह. ओ दिल्ली के विकास में बिहारक लोक के भूमिका के सराहना कएलथिन्ह.. एहि अवसर पर मिथिलाक विकास सं संबंधित मुद्दा सभ सेहो उठल. अखिल भारतीय मिथिला संघ के महासचिव श्री विजय चंद्र झा जीक तरफ सं एहि मौका पर मुख्यमंत्री के सामने जे मांग राखल गेल ओहि में प्रमुख अछि... दिल्ली में मैथिली अकादमी के स्थापना होय... छठ पावनि पर छुट्टीक घोषणा होय... दिल्ली विश्वविद्यालय में मैथिली बेंचक स्थापना कएल जाए...कोलकाता विश्वविद्यालयत तरहें एहिठाम सेहो मैथिली में पढ़ाई शुरू होय... संगहि- संग विद्यापति... आदित्य नाथ झा आओर ललित बाबू के नाम पर सड़कक नाम राखल जाय. केंद्रीय मंत्री डॉ शकील अहमद कहलथिन्ह जे मिथिलांचल में रेल सम्पर्क के जाल बिझाउल जाइत... लौकहा..मधुबनी...बेनीपट्टी होयत सीतामढ़ी के जोड़ल जाइत.. हर गाम घर के टेलीफोन से जोड़त जाइत.
एहि समारोह में मैथिली के आठम अनुसूची में शामिल भेला खुशी सेहो व्यक्त कएल गेल आ बताओल गेल जे एहि बेर यूपीएसी... सिविल सर्विसेज में 12 टा लोक मैथिली सं परीक्षा दए रहल छथि... बीपीएससी के परीक्षा में सेहो सैकड़ों लोक मैथिली विषय सं शामिल होयताह.
एहि समारोह लेल अखिल भारतीय मिथिला संघ के जतेक प्रशंसा कएल जाय कम अछि... एहि तरहक कार्यक्रम... समारोह सं अपन इलाका...गाम घरक लोक सं मिलय के मौका मिलैत अछि...आजुक आधुनिक ...तेज रफ्तार सं भागैत दुनिया में ओ अपन लोक सं मिलय लेल दु पल दैत छथिन्ह... मौका उपलब्ध करैत छथिन्ह ई बड़का बात अछि. हम उम्मीद करैत छी जे ओ साल में दु-चारि टा एहन समारोह.. कार्यक्रम करबाबैत रहता जाहि सं लोकक के मनोरंजन तं होयबे करत... मिथिलांचलक समस्या...दुख-सुख...परेशानी सं दु-चारि होबाक मौका सेहो मिलत.आओर जखन तक एहि सभ के जानबय नहिं तखन तक एकरा दूर करय के प्रयास कोना होयत.एहि के लेल संघ के महासचिव विजय चंद्र जी के खासतौर पर बधाई के पात्र छथि. मिथिलाक विकासक लेल हिनके जकां लोकक जरूरत छै जे एहि तरहे अभियान में जी-जान सं जुटल रहताह.
सदस्यता लें टिप्पणियाँ भेजें (Atom)


text:
तातेभिक साजानदार्यन
तातेभिक साजानदार्यन (१९१६–१९९९), एक सोभियत आ अर्मेनियाई अपरेटिभ मेजो-सोप्रानो छल, जे सन् १९५८ मे सोभियत सङ्घक सुप्रिम सोभियतक सदस्य बनल छल। ओ सन् १९३७ सँ सन् १९६१ धरि येरेभान ओपेरा थिएटरमे एकल कलाकारक रूपमे प्रदर्शन करैत छल।[१]
जीवनी[सम्पादन करी]
सन् १९१६ सितम्बर २ कें खोडजोरस्कमे जन्मल तातेभिक एखन स्युनिक प्रान्तमे स्थित, साजाडरियन बाकुमे पलल-बढ़ल, मात्र १० सालक उमर सँ स्कूलक गायक मण्डलीमे एकल कलाकारक रूपमे गबैत छल। ओ मात्र १६ वर्षक उमरमे मस्को चलि गेल, जतय ओ बहुत रास कार्यक्रममे शौकिया तौर पर गायन केनए छल। एक बेर जखन हुनकर प्रतिभाकें पहचान कएल गेल, तखन ओ रूबेन सिमोनोवक तहत मस्कोमे अध्ययन केलक। ओ सन् १९३३ मे सङ्गीत कार्यक्रमसभमे भाग लेनाए शुरू केलक।[२] अध्ययन पुरा केलाक बाद ओ फेर अर्मेनिया आबि गेल,जतय ओ सरगिस बरखुदरायनक तहत येरेभानक सङ्गीत आ नाटक स्कूलमे अध्ययन केलक। सन् १९३७ मे, ओ येरेभान ओपेरा थिएटरमे एकल कलाकार बनि गेल। ओ विशेष रूप सँ तिगरान चुखाजियनकें ओपेरा अरशाक द्वितीय आ अरमेन तिगारानियनक डेविड बेकमे परमारक भूमिकाक लेल याद कएल जाएत अछि। ओ कारमेन, आइडा आ युजीन वनगिनमे सेहो प्रमुख भूमिका निर्वाह केनए छल।[३][४] [४]
सन् १९६१ सँ, ओ येरेभान कन्जरवेटरीमे पढ़ेलक जतय ओ सन् १९७० मे अध्यापिका बनऽमे सफल भेल। एकर बाद ओ येरेभानक थिएटर इन्स्टिच्युटमे एकल गायन विभागक नेतृत्व केनए छल। युरोप भरिक विभिन्न देश जहिमे सोभियत सङ्घ, स्वीडेन, ट्युनिसिया, हङ्गेरी, सीरिया, बेल्जियम, ग्रीस, चेकोस्लोभाकिया आ फ्रान्समे प्रदर्शन करि ओ व्यापक रुपमे चर्चित भेल छल।
सन्दर्भ सामग्रीसभ[सम्पादन करी]
- ↑ "CaзaHдapяH TaTeBиk TиrpaHoBHa" (Russianमे), Megabook, अन्तिम पहुँच ११ मई २०१८।
- ↑ Galoyan, Elena (१७ मई २०१७), "ПEPBAЯ. TATEBИK" (Armenianमे), Гoлoc ApMeHии (Voice of Armenia), अन्तिम पहुँच १३ मई २०१८।
- ↑ "TeaTpaлbHaя ЭHциkлoпeдия" (Russianमे), БиблиoTeka ГyMep, अन्तिम पहुँच १३ मई २०१८।
- ↑ ४.० ४.१ "Սազանդարյան Տաթևիկ" (Armenianमे), Հայկական Հանրագիտարան (Armenian Encyclopaedia), अन्तिम पहुँच १३ मई २०१८।


text:
नवका- पुरनका लेख सर्च करु...
पाला बदलनाए शुरू...
बिहार मे चुनावक दिन जेना-जेना लग आएल जा रहल अछि...नेता सभक पाला बदलए के क्रम तेज भेल जा रहल अछि. ओना त चुनाव सं पहिने नेता सभ के पार्टी बदलनाए कोनो नव गप नहि अछि. मुदा एहि बेर ई किछ बेसिए भ रहल अछि. भोर मे सुनब जे फलां ओहि पार्टी मे शामिल भेलाह त सांझ मे फलां ओहि पार्टी मे. एहि मे पैघ नेताजी सभ सेहो शामिल छथिन्ह.
ई हाल कोनो एकटा पार्टी के नहि अछि. सभ पार्टी मे नेताजी के आबए-जाए के सिलसिला लागल अछि. बीजेपी होए...जेडीयू होए... कांग्रेस होए आ एलजेपी. नेताजी एम्हर -ओम्हर होए मे लागल छथिन्ह. सभ टिकट के खेल अछि. जिनका लागए छनि एहि पार्टी मे टिकट नहि मिलत ओ झट द दोसर पार्टी के दामन थामि लए छथिन्ह.
किछ नेताजी के सिर्फ अपने चिंता नहि छनि. ओ अपन कार्यकर्ता सभ के सेहो ध्यान राखय छथिन्ह. हुनका जखन ई लगय छनि जे पार्टी मे हुनकर बताएल गेल कार्यकर्ता सभ के टिकट नहि मिलय के गुंजाइश अछि त ओ अपन सभ कार्यकर्ता के संग दोसर पार्टी मे शामिल भ जा रहल छथिन्ह. दोसर पार्टी मे हुनका सभ के दिल खोलि क स्वागत भ रहल छनि.
एहि सं जतय एक पार्टी के झटला लगैत अछि दोसर मे खुशी के माहौल होएत अछि जे हम हुनकर एतेक पैघ नेता के... एतेक कार्यकर्ता को तोड़ि लेलहुं. मुदा एहि सं पार्टी मे किछ असंतोष सेहो उमड़ैत अछि. पार्टी के किछ नेता चुनाव के समय दोसर पार्टी के नेता सभ के आबय सं खिसिआ सेहो जाए छथिन्ह... किएक त हुनका अएला स पार्टी के पुरान कार्यकर्ता के टिकट कटि जाए छनि.
पार्टी के कट्टर कार्यकर्ता...पार्टी के मूल कार्यकर्ता सभ दिन सं पार्टी के लेल दिन-राति एक कएने रहय छथिन्ह...एहि इंतजार मे कि चुनाव अएला पर टिकट मिलत. मुदा ऐन चुनाव के टाइम मे पार्टी के विरोधी नेता पार्टी मे शामिल भ जाएत अछि आओर पुरान... असल कार्यकर्ता के टिकट कटि जाए छनि. एहि सं किछ नाराजगी सेहो बढ़ैत अछि.
पिछला दिन लालू प्रसाद यादव जी के छोटका साला सुभाष यादव सेहो साधु यादव जकां काग्रेस मे शामिल भ गेलखिन्ह. एहि सं पहिने आरजेडी के अखिलेश प्रसाद सिंह सेहो कांग्रेस मे चलि गेल छलखिन्ह. जखन कि तस्लीमुद्दीन जेडीयू मे शामिल भ गेलाह. ओम्हर जेडीयू के प्रभुनाथ सिंह लालू जीके संग भ गेलाह. नागमणि जी अपन पत्नी के संग जेडीयू सं कांग्रेस मे चलि गेलाह.
नीतीश जीक दाहिना हाथ मानल जाए वाला राजीव रंजन सिंह उर्फ लल्लन सिंह ओना पार्टी नहि छोड़लखिन्ह मुदा नीतीश जीक खिलाफ अभियान चलौने छथिन्ह. हिनके जकां नीतीश जीक पूर्व आबकारी मंत्री सेहो खिलाफ जा चुकल छथिन्ह. सभ अपन सुविधा के ध्यान राखि पार्टी के चुनाव करि रहल छथिन्ह आ पाला बदलि रहल छथिन्ह.
पाला बदलय के एहि क्रम मे टिकट तय भ गेलाह के बाद आओर तेजी आबि सकैत अछि. जे नेता टिकट के आस लगौने छथिन्ह आओर हुनका अगर टिकट नहि मिलय छनि त ओ टिकट लेल दोसर पार्टी मे जा सकय छथिन्ह आ फेर स्वतंत्र उम्मीदवार के रूप मे पर्चा भरि पार्टी के नुकसान पहुंचा सकय छथिन्ह... झटका द सकय छथिन्ह.
पार्टी बदलय के एहि खेल मे सभ सं बेसि नेता कांग्रेस के तरफ जा रहल छथिन्ह. किए त कांग्रेस एहि सं पहिने लालू राज के समय सं तालमेल सं लड़ैत छल. किछ सीट पर कांग्रेस के उम्मीदवार ठाड़ होएत छल. एहि सं कांग्रेस के अपन कैडर बिखरल अछि. एहन मे दोसर पार्टी के कनिओ पैघ नेता पार्टी मे शामिल भ जाए छथिन्ह त हुनकर टिकट के चांस बढ़ि जाए छनि.
सदस्यता लें टिप्पणियाँ भेजें (Atom)


text:
विवाहक तौर-तरीका सेहो विभिन्न सभ्यताक विशिष्टता होइत छैक। हम-अहाँ मिथिला सभ्यताक लोक मे विवाहक परम्परा अति-विशिष्ट अछि। लेकिन अपने मोने मियाँ मुंह मिट्ठू भेला सँ त काज नहि चलत, एहि लेल हम सब अपन मिथिलाक वैवाहिक विध-विधान, परम्परा, तौर-तरीका, शैली, विशेषता आदि केँ कोनो आन संस्कृति सब मे विद्यमान परम्परा व शैली सँ तुलना करब तखनहि टा ई ज्ञात होयत जे अपन चीज-वस्तु (तौर-तरीका) कतेक मूल्यवान अछि।
विवाह सँ जुड़ल विभिन्न बात पर काफी समय सँ चिन्तन-मनन करैत आबि रहल छी आ सृष्टिक सिद्धान्त केँ सुसंस्कृत-सुसभ्य तरीका सँ निर्वाह करबाक आरम्भविन्दुक रूप मे विवाह केँ मानैत छी। स्त्री आ पुरुष केर स्थिति प्रकृति मे लगभग सब जीव मे अछि, कोनो-कोनो जीव केँ प्रकृति ऊपरे सँ ‘उभयलिंगी’ सेहो बनाकय पठौने अछि नहि त बाकी सब मे मर्यादित स्वरूपक संग एक नर आ एक मादा होइत अछि, यैह नर आ मादा केँ एकाकार भेला सँ सृष्टि मे नव सन्तानक पदार्पण भेल करैछ। चूँकि मानव सभ्यताक विकास मे विवाह परम्परा एहि एकाकार होयबाक विधिसम्मत उपाय थिक, एकर अतिरिक्त केर कोनो एकाकार केँ समाज मान्यता नहि दैछ आ उल्टा हेय दृष्टि सँ ओकरा ‘व्यभिचार, कदाचार, अनाचार, भ्रष्टाचार, कुविचार’ आदिक नकारात्मक विशेषण सँ परिभाषित करैत अछि।
लेख निरन्तरता मे – कियो जँ एडवान्स मे कमेन्ट करी त कृपया विश्व भरि मे विद्यमान कोनो देश वा सभ्यताक विवाह पद्धति केँ मिथिला सँ तुलना करैत किछु विन्दु जरूर कमेन्ट करी।
हालहि चीनक सामाजिक संरचना पढैत-पढैत हमरा दिमाग मे आयल जे एक बेर एतुका वैवाहिक प्रक्रिया सेहो देखी जे ओतय केना-केना सृष्टिक एहि प्रबल सिद्धान्त केँ मानव जाति जीबि रहल अछि। स्वाभाविक छैक जे विवाह त सदिखन नारी आ पुरुष बीच होइत छैक, तखन अपना सब ओतय जे ‘कन्यादान’ केर महत्व एतेक बेसी मानल गेलैक अछि से अन्यत्र विरले देखाइत अछि। शायद यैह मुख्य कारण छैक जे अपना ओतय बेटावला पास कन्यादानक प्रस्ताव लय जखन बेटीवला जाइत अछि त ओतय भिन्न-भिन्न तरहक मांग कयल जाइत अछि जेकरा हमरा लोकनि मांगरूपी दहेज कहैत छी। चीन मे उल्टा छैक। बेटावला विवाहक प्रस्ताव तैयार कय इच्छित बेटीवला ओतय जाइत अछि। दोसर चरण मे वरपक्ष द्वारा कन्याक नाम तथा जन्मतिथिक मांग कयल जाइत अछि। ई नाम आ जन्मतिथिक मांग करबाक अर्थ भेल जे एहि कन्या लेल योग्य वर हमर परिवार मे अछि आर दुनूक जोड़ीक भविष्य चाइनीज ज्योतिषी पद्धति पर से चेक कयल जायत। जेना भारतीय वैवाहिक पद्धति मे जन्मकुन्डली मिलेबाक परम्परा किछु तहिना। एहि तरहें दुनू पक्ष विवाह वार्ता आरम्भ करैत आगू बढैत अछि।
प्रथम आ दोसर शिष्टाचार (etiquette) – वैवाहिक प्रस्ताव (नाकाई) मे जेना अपना सब ओतय जाति, गोत्र, कतेको पीढी धरि रक्त सम्बन्ध (किछु उच्च जाति मे मात्र) आ तेकर बाद वर-कन्याक योग्यता, कुलीनता, सम्पन्नता, ऐश्वर्य (सुन्दरता); दोसर नाम-जन्मतिथि मंगनाय (वेनमिंग) जेना अपना ओतय कुन्डली मिलेबाक परम्परा आदि अछि तहिना चीन मे सेहो किछु उच्च जाति मे जातीय सीमा निरीक्षण प्राचीनकाल सँ अछि, बाकी सामान्यजन मे एहेन कोनो जातीय सीमा नहि अछि। कुल छह शिष्टाचार मे तेसर चरण होइछ ‘भविष्यवाणीक परिणाम और सगाई उपहार (नाजी) पठेनाय, चारिम दुल्हिनक घर विवाहक उपहार पठेनाय (नाझेंग), विवाहक तारीख (क़िंगकी) लेल अनुरोध करनाय, और दुल्हिन केँ व्यक्तिगत रूप सँ बिदागरी करेनाय अर्थात् दूल्हाक घर अननाय (क्विनिंग)। प्रत्येक अनुष्ठानक विवरण अलग-अलग भऽ सकैत छैक – ठीक जेना अपना सब ओतय अलग-अलग जाति-समुदाय मे अलग-अलग व्यवहार लेकिन मुख्य शीर्षक लगभग सभक समाने होइत छैक। हँ, एकटा बात आर। जेना अपना सब ओतय ‘दुतीकार’ केर बात जिनका बाद मे घटकराज सेहो कहल गेल, ठीक तहिना चीन मे सेहो विवाहक मामिला मे मैचमेकर (दुतीकार) केर भूमिका बड़ा जबरदस्त होइत छैक। दुतीकार केर उपस्थिति सम्पूर्ण विध-व्यवहार मे अनिवार्य कयल गेल छैक।
दुतीकार केँ जोड़ी मिलानी मे दुनू परिवारक हित देखबाक नियम ओतहु छैक। लड़का-लड़कीक जोड़ी मिलत, ओकरा सँ सुन्दर सन्तति एहि धरती पर आओत, ओ सब एक-दोसरक परिवार आ माता-पिता, जेठजन, आदि प्रति जिम्मेदारीपूर्वक घर-गृहस्थी सम्हारि सकत – ई सारा बात एकसमान अछि। ई नहि केवल मिथिला या भारतीय या नेपाली परम्परा मे, बल्कि संसारक सब भाग मे समान अछि। आइ तेँ मैचमेकिंग के मेट्रोमोनियल वेबसाइट केर सौफ्टवेयर सेहो बनि गेल अछि, कतेको तरहक आर्टिफिशियल इन्टेलिजेन्स (एआई) केर प्रयोग करैत एप्प सब बनि गेल अछि जे दुइ सम्भावित जोड़ीक भविष्य केँ मैच करैत भविष्यवाणी कयल करैत अछि।
जन्मकुंडली मिलेबाक काज तखनहि होइछ जखन बेटीवला केँ दुतीकारक प्रस्ताव पसिन पड़ल आ तखन जेना हिन्दू परम्परा मे ज्योतिषाई ज्ञान सँ भविष्य केहेन हेतैक से जाँच कयल जाइछ, ठीक तहिना चीन मे सेहो चन्द्रमाक स्थितिक गणना पर आधारित ‘वर्ष, महीना, दिन आर घंटा लेल ८ चक्रीय वर्ण द्वारा जन्मतिथि कोनो व्यक्तिक भाग्य केर निर्धारण करैत छैक से मानल जाइछ। सुआन मिंग (चीनी भाग्य बतेनिहार) केर उपयोग ओहि जोड़ीक भविष्यक भविष्यवाणी करबाक लेल कयल जाइछ। यदि सुआन मिंग केर परिणाम नीक भेल त ओहि दुल्हिनक कीमत जमा करैत वरपक्ष आगू डेग बढा सकत।
दुल्हिन केँ संपत्ति (विश्वासघात उपहार): दूल्हाक परिवार दुल्हिनक परिवार केँ दुल्हिन केर मूल्य (विश्वासघात उपहार) दुतीकारक माध्यम सँ पेश करबाक व्यवस्था करत जाहि मे बाकायदा दुल्हिन संग अलग होयबाक अवस्था मे ओकर भरण-पोषण आ जीवन लेल वचनबद्धताक ‘विश्वासघात पत्र” सेहो शामिल रहैछ। आर तेकर बाद विवाह लेल उपहार दूल्हाक परिवार द्वारा दुल्हिनक परिवार केँ दयवाला सारा वस्तुक (भोजन, केक और धार्मिक वस्तु आदि) विस्तृत सूची पठबैत छैक। तखन आगू विवाहक व्यवस्थापन अर्थात् विवाह समारोह से पहिलुका चीनी टंग शिंग केर अनुसार विवाहक दिन, जोड़ाक नीक भविष्य केँ सुनिश्चित करबाक लेल शुभ दिन केर चयन करब ओतबे महत्वपूर्ण होइत छैक, एतहु शुभ-अशुभ दिनक बहुत ध्यान राखल जाइछ। गोटेक मामला मे कोनो शुभ तिथि नहि भऽ सकैत अछि त विवाह होयवला जोड़ा केँ अपने अपन सुझबुझ सँ सब किछु समीक्षा करैत तिथिक सीमा निर्धारित कयल जाइछ। आर अन्त मे, वैवाहिक समारोह – अंतिम अनुष्ठान विवाह समारोह होयत जतय दूल्हा और दुल्हिन एक विवाहित जोड़ा बनि जाइछ। एकर सेहो कतेको विस्तृत भाग होइत छैक।
आब एतय गौर करू – उपरोक्त छहो शिष्टाचार लगभग अपना सब ओतय सेहो होइत अछि, बस अपना ओतय कन्या व कन्याक पिताक कन्यादानक परम्परा निर्वाह करबाक परिस्थिति केँ बाध्यकारी बुझि दहेजक मांग व अन्य कतेको तरहक उपहार आदि लेल उल्टे दूहि लेल जाइत अछि। प्राचीन समय मे लेकिन अपन मिथिला मे सेहो बिल्कुल यैह व्यवस्था छल जे कन्या केर विवाह लेल दुतीकार वरपक्ष दिश सँ प्रस्ताव आ मूल्य दुनू देबाक गारन्टी करथि। एतय मूल्य केर आध्यात्मिक अर्थ अछि कन्याक जीवन भरिक सुरक्षा। जँ विवाह उपरान्त वर या वरक घर द्वारा उचित ढंग सँ कन्याक रक्षा नहि होयत त विश्वासघात उपहार एतेक न एतेक देल जायत, चीन केर एहि परम्परा के मादे ई बात कहल। जहिया दहेजरूपी व्यवस्था अपना ओतय शुरू भेल तहिया केवल कोनो विशिष्ट वर या वर-परिवार केँ कोनो तेहने सम्पन्न कन्याक माता-पिता परिजन द्वारा हुनक विशेष उपलब्धि केँ सम्मान देबाक लेल किछेक राशि देल करथि, धीरे-धीरे यैह देब-लेब दहेज कुप्रथाक रूप मे स्थापित भऽ गेल अछि।
आगू बरियाती सेहो पहिने कन्यापक्षक घर सँ लाल रंगक लिवास मे दूल्हिन केँ जेठ भाइ द्वारा पालकी मे बैसाकय ओकरा संग किछु परिचर्चा करयवाली सहायिकाक संग कन्याक पूरे परिवार वरक घर जाइत अछि। कन्या अपन घर सँ विदाह होयबाक समय बिल्कुल ओहिना कनैत अछि जेना अपना ओतय विदाई के समय यानि दुइरागमनक बेर मे। वरपक्ष कन्या सहित पूरे बरियाती केँ भव्य स्वागत करैछ, भोज दैछ। आर फेर एकटा रोचक प्रसंग देखू – जेना अपना ओतय कन्या केँ तरह-तरह के चुनौतीपूर्ण काज करबैत बौद्धिक सामर्थ्य, शारीरिक क्षमता आ गृहस्थी सम्हारयवला अनेकों आचरण सभक जाँच कयल जाइछ, ठीक तहिना चीन मे वरक परीक्षा लेल जाइछ। जखन कनियाँ बरियाती सहित ओकर घरक बाहर आबि जाइत छैक तखन वर केँ कतेको तरहक परीक्षा लेल जाइत छैक, ओ ओहि समस्त कठिनाईक श्रृंखला केँ टपलाक बादे अपन कनियाँ संग भेंट कय सकैत अछि। फेर जेना अपना सब ओतय होइत अछि जे खूब पटाखा, बैन्ड, ढोल-पिपही, गाना-बजाना सब होइछ आ बरियातीक स्वागत-सत्कार कयल जाइछ – ठीक तहिना ओतय वरपक्ष द्वारा विवाह स्थल पर पालकीक आगमन पर संगीत आ आतिशबाजी कयल जाइछ। दुल्हिन केँ रेड कार्पेट पर लय गेल जाइछ। दूल्हा लाल रंग के गाउन मे स्वर्ग, माता-पिता और जीवनसाथीक पूजा करबाक लेल तीन बेर झुकत। पश्चिमी सभ्यता मे प्रतिज्ञाक आदान-प्रदान करबाक समान चीनी विवाहित जोड़ी जेड सम्राट (चीनक एक देवतातुल्य महापुरुष), संरक्षक परिवारक देवता (यानि कुलदेवता – संरक्षक बुद्ध या बोधिसत्व) केर सम्मान करत, मृतक पूर्वज लोकनि (पितर लोकनि) केर पूजाक संग दूल्हा और दुल्हिन केर माता-पिता और अन्य जेठजन लोकनिक सम्मान करत, आरो लोक सभक सम्मान करत। तखन, नव जोड़ा अपन दुल्हन कक्ष मे जायत और पाहुन सब केँ भोजन करायल जायत। कोनो-कोनो विवाहोत्सव मे आरो किछु विध सब कयल जाइछ। जेना दुल्हिन द्वारा अपन सासु-ससुर केँ चाय दैत सम्मानक भाव प्रकट कयनाय, दूल्हा संग पहिल भेंट मे पंखा सँ अपन लजायल मुंह नुकेनाय, आदि। एतय ध्यान दय योग्य बात ई छैक जे पहिल दिन कन्यापक्षक दिश सँ आयल बरियाती लेल वरपक्ष द्वारा भोज भेल, तहिना दोसर दिन कन्या अपन पति, पतिक परिवार आ बरियाती सहित पुनः अपन घर लौटैत अछि आ फेर कन्याक पिता द्वारा अपेक्षाकृत छोट पार्टीक आयोजन कयल जाइत छैक।
आब लेख केँ विराम दय रहल छी। आशा अछि जे अपन संस्कृति-संस्कार पर गर्व करबाक लेल दोसरो विकसित संस्कृति-संस्कार सँ हम सब हरेक विन्दु पर समीक्षा करब। अपन नीक लेल आत्मगौरव करब, आ जँ कोनो गलत आ कूरीति अछि त ओहि पर खूब नीक सँ चिन्तन करब। मातृकापूजा, परिछन, वैदिक विवाह रीति, अग्नि केँ साक्षी मानिकय सप्तपदी वचन दैत पाणिग्रहण करब, फेर कनियाँक दुइरागम उपरान्त हुनकर परीक्षा आ विभिन्न विध-व्यवहार सँ घर-गृहस्थी केँ सफलतापूर्वक सम्हारबाक सन्देश, कोहबर मे युगल दाम्पत्य जीवन केँ आगू बढेबाक सन्देश आ सर-कुटुम्ब आ सम्बन्धी सहित हर्षोल्लास मे होयवला विवाह मे दहेज नाम्ना फालतू चीज केर कतेक जरूरत छैक ताहि पर सेहो मनन करब। अस्तु!